Юк ташувчилар учун талаблар кучаймоқда\n29 Апр 2020 1023\nЎзбекистоннинг Туркиядаги Элчихонаси мазкур мамлакат бўйлаб транспорт ҳаракатига доир қўшимча талаблари ҳақида ахборот берган.\nЎзбекистоннинг Анқара шаҳридаги Элчихонаси маълумотига кўра, коронавирус тарқалишига қарши кураш доирасида Туркия Ички ишлар вазирлиги мамлакат бўйлаб халқаро юк ташишга қўшимча талаблар қўйди, деб хабар беради Ташқи ишлар вазирлиги матьбуот хизмати.\nУшбу талабларга кўра, агар ҳайдовчининг соғлиғини текшириш пайтида касаллик белгилари аниқланса, хорижий ҳайдовчиларнинг Туркияга киришига рухсат берилмайди, Туркия фуқаролари эса карантинга олинади.\n- Туркия ҳудуди орқали транзит ташишда транспорт воситалари кузатиш тизими (GPS) билан жиҳозланади, чегара дарвозасигача бўлган масофага қараб 24 соатдан 36 соатгача Туркияда бўлишига рухсат берилади. Бу муддат йўлларнинг ҳолати ва об-ҳаво шароитларини ҳисобга олган ҳолда 48 соатгача узайтирилиши мумкин. Автотранспорт воситалари олдиндан белгиланган маршрутга, стансияларга / тўхташ жойларига риоя қилишлари керак;\nКемада юк ташиш (Ро-Ро Травелс) ҳайдовчилар иштирокисиз амалга оширилади (фақат ярим тиркамалар / тиркамалар қабул қилинади).


АҚШда олтин дефицит бўлмоқда — WSJ — Sof.uz\nЖАҲОН 6,500,755 3,095,694 383,992\n28.03 16:08 482 Иқтисод\nКоронавирус пандемияси фонида америкалик инвесторлар ва банкирлар қуйма олтин ҳамда олтин тангалар етишмовчилиги (дефицити)га дуч келмоқдалар. Бу ҳақда The Wall Street Journal нашри хабар беради.\nНашрининг таъкидлашича, Лондонда банкирлар Нью-Йорк биржасига қуйма олтин етказиб бериш учун хусусий ва ҳатто ҳарбий юк самолётларини ижарага олмоқдалар. Бундан ташқари Wall Street сармоядорлари Канададан ҳам ёрдам сўрашмоқда.\n"Канада қироллик зарбхонаси Нью-Йоркка жўнатилиши кутилаётган олтин қуймалар учун талабга тўлиб-тошган" деб ёзади нашр.\n1856 йилдан бери ўз қуйма тилларини зарб қилиб келаётган Credit Suisse Group AG гуруҳи бу ҳафта мижозларига тиллалар қолмаганини маълум қилди.\nАҚШда фючерс шартномалари бўйича тилла нархи бу ҳафтада 9 %га ортди. Унциясига $1620 дан шартнома тузилмоқда. Бу нарх етти йиллик максимум ҳисобланади.\nАҚШ коронавирус билан зарарланганлар сони бўйича биринчи ўринда турибди — 104 минг киши. 1695 нафар бемор вафот этди. Мамлакат раҳбари аҳоли оммавий тест қилинаётгани учун касалланган сони ортиб кетганини маълум қилди.\n2.06 12:56 3976\n1.06 20:43 1993\nБугун, 17:06 1743\nБугун, 09:02 1676\n20:48 9 Ўзбекистон\nБугун, 19:13 38 Иқтисод\nБугун, 19:04 55 Ўзбекистон\nБугун, 18:17 249 Жаҳон


Улуғбек Ҳамдам: Тил – миллатнинг маънавий паспорти\nМуносабат | 10/17/2017 6:35 PM 30090 марта ўқилди\nТИЛ – МИЛЛАТНИНГ МАЪНАВИЙ ПАСПОРТИ\nҲозирда дунёда 7,5 млрд. атрофида инсон яшайди ва уларнинг ҳеч бирининг бармоқ учидаги из бошқа бириникига ўхшамайди. Шунча халқ яқин-яқинларгача 7-8 мингта тилда гаплашган. Ҳозир бу рақам 6 мингга қадар тушиб кетди. Буларнинг ҳам 90 % и йўқолиб кетиш арафасида. Чунки ҳар икки ҳафтада битта тил ўлиб боряпти, дея хабар беришади олимлар.\nДунёда яна шундай тиллар борки, уларда фақат эру хотингина гаплашади. Улардан биттаси ёки иккиси ўлса, тил эгасиз қолади. Тилнинг эгаси орқасидан тилнинг ўзи ҳам тарихга айланади. Шу билан бирга, бунинг тамомила тескариси ҳам бўлиши мумкин: эл яшайверади, лекин ўз тилини қўйиб ўзга тилда гаплашади. Бундай ҳолда ҳам тил ўлади. Халқнинг жисми яшайверади, лекин номи ўчади, сўзи ўлади, хотираси унутилади.\nЧунки ҳар бир халқнинг тили унинг ўзгалардан ажратиб турадиган бош хусусияти, белгиси ҳисобланади. Қизиғи шундаки, инсон аъзоси ҳисобланмиш (оғиздаги) тилнинг учидаги из ҳам худди бармоқдаги из каби бошқаларникига ўхшамас экан. Қаранг, шу ернинг ўзида, яъни аъзо – тилнинг учида мулоқот воситаси – тилга алоқадорлик яшириниб турибди. Бу ҳол менга илоҳий ишорадек туюлади: инсон сифатида сенинг тил учингдаги из аслдир, бошқаларникига ўхшамасдир, бас, у орқали сўзлашадиган тилинг ҳам асл бўлсин, ўзга халқларникидан ажралиб турсин, дегандек жаранглайди. Демак, бир миллат бор бўлса, унинг албатта ўз тили бўлади.\nМиллат бор бўлиб, унинг ўз Ватани бўлмасаю бу миллат ўз она тилида гаплашишни канда қилмаса, қачондир унга тегишли тупроқ ҳам, ҳудуду герб ҳам, байроқ ҳам бўлади. Бунга тарихда мисоллар кўп. Мабода, халқ бор бўлса-ю, у ўз тилида гаплашишни қўйиб, ўзга миллат тилида сўзлаша бошласа, замонлар ўтиб бу миллат тарих саҳнасидан супирилиб кетади. Тарих бунга ҳам гувоҳ. Кўринадики, ўз тилига эга бўлмаган ёки сиёсий-тарихий эврилишлар оқибатида тилини бой бериб қўйган элат исмсиз одамдек гап – ким уни нима деб атаса, ўша бўлиб кетаверади.\nШу маънода тил бу – ўзлик, тил бу – ўзак, тил бу – исм, тил бу – асос-пойдевор, тил – бу ВАТАН! Йўқса, нега ўзга тилларда сўзлаша-сўзлаша, сўнг ўз она тилингда гаплаша бошлаганингда ўзингни худди олис сафардан Ватанга қайтган бахтиёрдек сезасан, киши! Ҳа, тил бу миллатнинг ботиний қиёфаси, унинг маънавий паспортидир.\nШу маънода 1989 йил, 21 октябрда ўзбек тилига давлат тили мақомининг берилиши миллатимизнинг қайтадан оёққа туришига тенг тарихий, сиёсий, маънавий ва психологик ҳодиса эди. Бу ҳодиса неча замонлардан бери тилимизни тиклаш, қадрлаш ва ҳаётга қайтариш йўлидаги улкан одимлардан бири бўлиб тарихга кирди. Мустиқилликнинг асос шартларидан бири ҳам, шубҳасиз, тил мустақиллигидир. Мазкур тарихий қадам билан биз ўз она тилимизни секин-аста йўқолиб кетиш хавфидан сақлаб қолдик. Аммо кўп ўтмай қаршимизда бошқа бир муаммо пайдо бўлди: дунёни ўргимчак тўридек қамраб бораётган глобализм кайфияти бугунги кунда сиёсий-иқтисодий жиҳатдан қудратли бўлмиш Америка, Хитой ва Россия каби мамлакатларнинг тиллари мавқеини кескин ошириб юборди. Натижада дунё миқёсида, айниқса, инглиз ва хитой тилларига қизиқиш ўзининг ҳадди аълосига етиб бормоқда. Хусусан, она Ўзбекистонимизнинг шаҳар ва қишлоқларида жойлашган минглаган ташкилот, дўкон, дорихоналар биноларининг пештоқларида ўзбекчадан кўра кўпроқ инглизча ёзувларга кўзимиз туша бошлади. Тўғри, тил билиш яхши. Тил билиш бу – уйғониш. Ҳатто Ренессанс даврида ҳам одамларнинг камида икки-уч тилни билиши одатий ҳол саналган. Пайғамбаримиз бир тилни билган бир одам, икки тилни билган икки одам, дея ўгит берган эканлар. Лекин ўзга тилни билиш ўз она тилингнинг унутиш ҳисобига бўлмаслиги лозим. Акс ҳолда, ўзликни бой бериб қўйиш мумкин. Турланиб бораётган дунёнинг авзойини кузатиб юриб кундалигимга қуйидаги мулоҳазаларни ёзиб қўйган эканман, мавзуга доир бўлганлиги боисидан айнан келтираман: “Чор атрофда катта кучлар (хитой, инглиз ва рус) ўзларининг иқтисоди, мафкураси, маданияти ва тили билан дунёга тобора кучлироқ таъсир ўтказишмоқда. Уларнинг таъсир доирасида қолиб кетмаслик учун биз нафақат ўзимизни қўришимиз, балки қаддимизни тиклашимиз, кучга тўлишимиз лозим бўлади. Сақланиши ва оёққа қўйилиши зарур бўлган ўзак қадриятларимиздан бири бу – тилимиз! Тилни сақлаш учун эса бугун ҳамма Навоий бўлиши шарт! Албатта, гап унинг даҳосига тенглашиш ҳақида эмас, балки туркий тилга – она тилимизга муносабат борасида унинг сафидан жой олишимиз ҳақида бормоқда. Бугун ҳар бир ўзбек онгли равишда бориб, Навоийнинг ёнига турмаса, унинг позициясидан туриб тилимизга ёндашмаса, бир-икки асрдан сўнг юқорида зикр этилган катта халқларнинг тилида сайрай бошламаслигимизга ҳеч ким кафолат беролмайди. Тилни, демакки, ўзликни сақлашнинг бугунги йўли битта – Навоий бўлмоқ, тамом-вассалом!”\nҲазрат Навоийга эргашиш учун эса, аввало, ўз она тилимизни севишимиз керак бўлади. Ўз она тилимизни қандай севамиз, муҳаббатимизни қай йўсин изҳор қиламиз? Тилимизни қандай юксалтириш, улуғлаш ва дунёга ёйиш мумкин?.. Бунинг энг содда ва энг таъсирчан йўли – она тилимизда гаплашиш, гаплашиш ва яна гаплашишдир! Она тилни туққан онани севгандек севиш билан, она тилда сўзлаш, эшитиш ва ёзиш билан унга хизмат қилиш мумкин. Кимники тили қайси тилда чиқса, у ўша миллатга мансуб бўлади. Танининг оқ ё қора бўлиши ҳал қилувчи аҳамиятга эга эмас. Унинг кимлигини тил ҳал қилади. Чунки тил орқали миллатнинг руҳи кириб боради. Сен ўз она тилингни биласанми, демак, халқингни биласан. Аммо бугун замонлар ўзгарди. Бугун биз интернет даврида яшаяпмиз. Демак, она тилимизнинг қўлланилишини замонанинг талабларига ҳамқадам олиб боришимиз, чунончи, ўзбек тилида интернетдан тўлиқ фойдаланиш имконларини, жумладан, дунёнинг жамики фаол тилларидан ўзбек тилига, ўзбек тилидан эса ана ўша фаол тилларга таржима қиладиган электрон тизимларни, луғатларни имкон қадар тезлик билан яратишимиз керак бўлади. Айни дамда, ҳамма соҳалардаги аҳамиятга молик барча асарларни ўзбекча таржималарига эга бўлишимиз шарт. Йўқса, ёшларимиз онгини ва қалбини бой бериб қўйишимиз мумкин.\nЎзбек – истеъдодли халқ. У ўз артикуляцион базасининг бақувватлиги туфайли ўзга тилларда ўша тил вакили қадар соф талаффуз билан гаплашиши, бу тил қонун-қоидаларини мукаммал ўзлаштириб олиши мумкин. Чунончи, араб тили грамматикасини Замахшарий каби боболаримиз ишлаб чиққани бежиз эмас. Аммо мана шу истеъдоднинг бир қисмини ўз она тилимизнинг юртимизда ва дунёда кенг ёйилишига сарфлай билсак, элимиз ва Ватанимиз олдидаги энг катта хизматлардан бирини ўтаган бўламиз. Мадомики, тил миллатнинг томирида ҳаёт қони оқаётганидан дарак берувчи бирламчи белги экан, демак, она тилга хизмат қилган инсон она Ватанга хизмат қилган қаҳрамон бўлиб чиқади.\n2017 йил 17-октябр\nМуҳаммад Исмоил, Норқобил Жалил ва Улуғбек Ҳамдам…\nМуҳаммад Исмоил: Ёзувчи Улуғбек Ҳамдам ва адабиётшунос олим Наим Каримов билан учрашув\nУлуғбек Ҳамдам: Кимнинг ким эканлигини олий ҳакам – вақт кўрсатади…\n“Дунё ўзбеклари” тақдим этади – Суҳайлий: Улуғбек Ҳамдам ва Юсуф Расулга\nУлуғбек ҲАМДАМ: “ТИЛ ВА АДАБИЁТ” ИНСТИТУТИНИНГ 435 – ХОНАСИДАГИ СУҲБАТЛАР\n“Шарқ Юлдузи” журнали Бош муҳаррири, таниқли ёзувчи Улуғбек Ҳамдам билан учрашув\n“Шарқ Юлдузи” ойномаси Бош муҳаррири Улуғбек Ҳамдам: “АНДИЖОН БОРАЙ ДЕДИМ, БОРОЛМАДИМ”\nУлуғбек Ҳамдам: ЎШАНДА “ЁШЛИК” ХАЛОСКОРИМ БЎЛГАНДИ…\nУлуғбек Ҳамдам: ХХ АСР МАШРАБИ


Ўзбекистон Президенти БМТ Инсон ҳуқуқлари бўйича кенгаши йиғилишида нутқ сўзлайди\nЎзбекистон Республикаси Президенти Шавкат Мирзиёев 22 февраль куни Бирлашган Миллатлар Ташкилоти Инсон ҳуқуқлари бўйича кенгаши 46-сессиясининг юқори даражадаги сегменти ишида иштирок этади.\nИнсон ҳуқуқлари бўйича кенгаш фаолияти бутун дунё бўйлаб инсон ҳуқуқлари ҳимоясини таъминлашга қаратилган БМТ тизимидаги энг нуфузли ҳукуматлараро органлардан бири ҳисобланади.\nКенгашга 47 та давлат аъзо. Ўтган йил октябрь ойида мамлакатимиз 2021-2023 йиллар даврига ушбу тузилма аъзоси этиб илк бор сайланди.\nКоронавирус пандемияси муносабати билан кенгашнинг навбатдаги йиғилиши Женева шаҳрида видеоанжуман шаклида ўтказилади.\nЙиғилиш кун тартибидан инсон ҳуқуқларига риоя этилиши ва уларни ҳимоя қилиш, шу жумладан фуқаролик, сиёсий, иқтисодий, ижтимоий ва маданий ҳуқуқларни таъминлаш билан боғлиқ энг долзарб масалалар ўрин олган.\nТадбирда БМТ Бош котиби Антониу Гутерриш, Инсон ҳуқуқлари бўйича Олий комиссар Мишель Бачелет, қарийб 150 мамлакатдан давлат, ҳукумат раҳбарлари, ташқи ишлар вазирлари ва юқори даражадаги вакиллар иштирок этиши режалаштирилган.\nЎзбекистон Президенти форумнинг биринчи кунида, унинг ялпи қисмида нутқ сўзлайди.\nДавлатимиз раҳбари ўз нутқида мамлакатимизда демократик янгиланишларни чуқурлаштиришнинг устувор йўналишлари ҳамда Инсон ҳуқуқлари бўйича кенгаш доирасидаги ишларнинг асосий вазифаларига батафсил тўхталади.\nЎзбекистон Республикаси Президенти нутқининг тўғридан-тўғри трансляцияси мамлакатимизнинг марказий телеканалларида ҳам амалга оширилади.


Аҳмадбойдан жабрланганларнинг пуллари пластик карточкага ўтказиб берилмоқда\nБугун 23 январь, 2020 йил, пайшанба\n«Аҳмадбой иши» бўйича МИБга 12 мингта ижро ҳужжати келиб тушган, деб хабар бермоқа ЎзА. Бу ҳақда Тошкент вилояти прокурори иштирокида ОАВ вакиллари учун ўтказилган матбуот анжуманида МИБ вилоят бошқармаси вакили маълум қилган.\nҚайд этилишича, айни пайтда жабрланган аҳоли вакилларига пластик карточка очилиб, мол-мулк хатловидан мажбурий тарзда ундирилган маблағларни уларга ўтказиш чора-тадбирлари амалга оширилмоқда.\nМатбуот анжуманида, шунингдек, вилоят прокуратурасининг 10 ойлик фаолияти юзасидан вилоят прокурори Салом Самадов журналистларга маълумот берган.\nУнга кўра, 2019 йил давомида вилоятда 2 153 нафар мансабдор шахс интизомий, маъмурий ва моддий жавобгарликка тортилди, жисмоний ва юридик шахслар манфаати йўлида судларга 27,5 миллиард сўмлик 1 479 та ариза киритилди, етказилган 3 миллиард сўм зарар ихтиёрий ундирилди, қўпол қонун бузилиши ҳолатлари юзасидан 143 та жиноят иши қўзғатилган.\nВилоят прокурори сектори ҳудудида ишчи гуруҳ томонидан 2019 йил 1 ноябрь ҳолатига 156 631 та (100 фоиз) хонадонларнинг оилавий шароити уйма-уй юриш орқали ўрганилиб, 5 639 та муаммолар мавжудлиги аниқланган. Аниқланган муаммоларнинг 4 668 таси ёки 82,5 фоизи ҳал этилиб, 991 тасини ҳал этиш бўйича тегишли идораларга топшириқлар берилган. Аниқланган муаммоли масалалардан 3 964 таси қаноатлантирилган, 704 тасига ҳуқуқий тушунтиришлар берилган.\nКиритилди: 15:57 02.12.2019. Ўқилди: 1731 марта. Фикрлар сони: 0 та.\nЎзбекистон Ҳаво йўлларидан тезкор маълумот\nОгоҳ бўлинг! Фирибгар телеграм-канал пайдо бўлди (ФОТО)\nСамарқандда эркак гинекологнинг айби билан ҳомиладор она ва унинг икки эгизак фарзанди вафот этди\nЎзбекистонда қулоғи кесилган мушуклар пайдо бўлди: бу нимани англатади?\nАмерика СССРни қандай вайрон қилган?\nАндижонда мактаб ўқувчиси ҳалок бўлди (ВИДЕО)\nНавоий – тадбиркор, иқтисодчи, миллиардер. Унинг даромади ҳақида билмоқчимисиз?\nШавкат Мирзиёев: КПСС кунлари қайтиб келмасин\nРоссияда ҳалок бўлган ўнинчи ўзбекистонликнинг ҳам шахси аниқланди


Махфийлик сиёсати - Джизак Органик\nБош саҳифаМахфийлик сиёсати\nУшбу шахсий маълумотларни қайта ишлаш сиёсати 27.07.2006 Federal қонуни талабларига мувофиқ тузилади. № 152-ФЗ” шахсий маълумотлар тўғрисида ” ги ва шахсий маълумотларни қайта ишлаш тартиби ва Жиззах органик МЧЖ ягона мулкдорининг шахсий маълумотлари хавфсизлигини таъминлаш чора-тадбирларини белгилайди (бундан буён матнда Operator деб юритилади).\nOperator шахсий маълумотларни қайта ишлаш, жумладан, шахсий, шахсий ва оилавий сирларга бўлган ҳуқуқларни ҳимоя қилишда инсон ва фуқаролик ҳуқуқлари ва еркинликларига риоя қилишни ўз фаолиятини амалга оширишнинг енг муҳим мақсади ва шарти қилиб қўяди.\nШахсий маълумотлар қайта ишлаш (кейинги ўринларда Сиёсати деб аталади) бу Operator сиёсати Operator ҳақида сайт меҳмон ҳттпс://жиззах.орг олиш мумкин бўлган барча маълумот учун амал қилади.\nСиёсатда қўлланиладиган асосий тушунчалар\nШахсий маълумотларни автоматлаштирилган қайта ишлаш-шахсий маълумотларни компютер технологиялари ёрдамида қайта ишлаш;\nШахсий маълумотларни блоклаш-шахсий маълумотларни қайта ишлашни вақтинчалик тугатиш (қайта ишлаш шахсий маълумотларни аниқлаштириш учун зарур бўлган ҳоллар бундан мустасно);\nВеб-сайт-тармоқ манзилида интернетда мавжудлигини таъминловчи график ва ахборот материаллари, шунингдек, компютер дастурлари ва маълумотлар базалари мажмуи ҳттпс://жиззах.орг;\nШахсий маълумотлар ахборот тизими-маълумотлар базаларида мавжуд бўлган шахсий маълумотлар мажмуи ва уларни қайта ишлашни таъминловчи ахборот технологиялари ва техник воситалар;\nШахсий маълумотларни деперсонализация қилиш-шахсий маълумотларни маълум бир Фойдаланувчига ёки бошқа шахсий маълумотлар обектига шахсини аниқлаш имконсиз қўшимча маълумотлардан фойдаланмасдан амалга оширувчи ҳаракатлар;\nШахсий маълумотларни қайта ишлаш-йиғиш, рўйхатга олиш, тизимлаштириш, тўплаш, сақлаш, тушунтириш (янгилаш, ўзгартириш), қазиб олиш, фойдаланиш, узатиш (тарқатиш, таъминлаш, кириш), деперсонализация, блоклаш, ўчириш, шахсий маълумотларни йўқ қилиш, жумладан, шахсий маълумотлар билан автоматлаштириш воситаларидан фойдаланган ҳолда ёки фойдаланмасдан амалга оширилган ҳар қандай ҳаракат (операция) ёки ҳаракатлар (операция);\nOperator-мустақил равишда ёки бошқа шахслар билан биргаликда ташкил ва (ёки) шахсий маълумотларни қайта ишлаш амалга оширади, шунингдек, шахсий маълумотларни қайта ишлаш мақсадларини, шахсий маълумотлар таркиби, шахсий маълумотлар билан амалга ҳаракатлари (операциялари) қайта ишлаш учун давлат органи, шаҳар органи, юридик ёки жисмоний шахс;\nШахсий маълумотлар-муайян ёки аниқлаш веб-сайт Фойдаланувчига бевосита ёки билвосита боғлиқ ҳар қандай маълумот ҳттпс://жиззах.орг;\nФойдаланувчи-веб-сайтнинг исталган фойдаланувчиси ҳттпс://жиззах.орг;\nШахсий маълумотларни тақдим етиш-шахсий маълумотларни маълум бир шахсга ёки муайян шахслар доирасига ошкор қилишга қаратилган ҳаракатлар;\nШахсий маълумотларни тарқатиш-шахслар номаълум доира учун шахсий маълумотларни ошкор қаратилган ҳар қандай ҳаракатлар (шахсий маълумотларни узатиш) ёки оммавий ахборот воситаларида шахсий маълумотларни ошкор, шу жумладан, шахслар чексиз кўп шахсий маълумотлар билан танишиш, ахборот ва телекоммуникация тармоқларида жойлаштириш, ёки бошқа ҳар қандай тарзда шахсий маълумотларга киришни таъминлаш;\nШахсий маълумотларни трансчегаравий ўтказиш-шахсий маълумотларни хорижий давлат ҳудудига хорижий давлат органига, хорижий шахсга ёки хорижий юридик шахсга ўтказиш;\nШахсий маълумотлар Destruction – шахсий маълумотлар шахсий маълумотлар ва (ёки) шахсий маълумотлар моддий ташувчилар ҳалок бўлган ахборот тизимида шахсий маълумотлар мазмунини қайта тиклаш учун қайтмас имконсиз вайрон бўлган ҳар қандай ҳаракат.\nOperator Фойдаланувчининг қуйидаги шахсий маълумотларини қайта ишлаши мумкин\nЕлектрон почта манзили;\nШунингдек, веб-сайтда Internet-статистика хизматлари (Yandex метрикаси ва Google Analytics ва бошқалар) орқали ташриф буюрувчилар ҳақидаги аноним маълумотларни йиғиш ва қайта ишлаш.\nЮқорида қайд етилган маълумотлар шахсий маълумотларнинг умумий тушунчаси остида янада гуруҳланади.\nШахсий маълумотларни қайта ишлаш мақсадлари\nФойдаланувчининг шахсий маълумотларини қайта ишлашдан мақсад-електрон почта юбориш орқали Фойдаланувчига хабар бериш; Фойдаланувчига веб-сайтда мавжуд бўлган хизматлар, маълумотлар ва/ёки материаллардан фойдаланиш имкониятини тақдим етиш.\nШунингдек, Operator Фойдаланувчига янги маҳсулот ва хизматлар, махсус таклифлар ва турли тадбирлар ҳақида хабарномалар юбориш ҳуқуқига ега. Фойдаланувчи ҳар доим операторга електрон почта юбориш орқали ахборот хабарларини олишдан воз кечиши мумкин и.ядгаров@жиззах.орг белгиланган “янги маҳсулотлар ва хизматлар ва махсус таклифлар хабарномалардан обунани бекор”.\nInternet статистика хизматлари орқали тўпланган Деперсонализед фойдаланувчи маълумотлар сайтида фойдаланувчи ҳаракатлари ҳақида маълумот тўплаш, сайт сифатини ва унинг мазмунини яхшилаш учун ишлатилади.\nШахсий маълумотларни қайта ишлашнинг ҳуқуқий асослари\nOperator Фойдаланувчининг шахсий маълумотларини фақат сайтда жойлашган махсус шакллар орқали мустақил равишда тўлдирилса ва / ёки фойдаланувчи томонидан юборилса қайта ишлайди ҳттпс://жиззах.орг. тегишли шаклларни тўлдириш ва / ёки шахсий маълумотларингизни операторга юбориш орқали фойдаланувчи ушбу сиёсатга рози бўлади.\nШахсий маълумотларни тўплаш, сақлаш, узатиш ва бошқа турдаги маълумотларни қайта ишлаш тартиби\nOperator томонидан қайта ишланадиган шахсий маълумотларнинг хавфсизлиги шахсий маълумотларни муҳофаза қилиш соҳасидаги амалдаги Қонунчилик талабларига тўлиқ риоя қилиш учун зарур бўлган ҳуқуқий, ташкилий ва техник чора-тадбирларни амалга ошириш орқали таъминланади.\nOperator шахсий маълумотлар хавфсизлигини таъминлайди ва рухсациз шахсларнинг шахсий маълумотларига киришининг олдини олиш учун барча мумкин бўлган чораларни кўради.\nФойдаланувчининг шахсий маълумотлари ҳеч қачон, ҳар қандай шароитда ҳам учинчи шахсларга ўтказилмайди, амалдаги қонунчиликни амалга ошириш билан боғлиқ ҳоллар бундан мустасно.\nШахсий маълумотлардаги ноаниқликлар аниқланса, фойдаланувчи операторнинг електрон почта манзилига билдиришнома юбориб, уларни мустақил равишда янгилаши мумкин и.ядгаров@жиззах.орг “шахсий маълумотларни янгилаш”белгиланган.\nШахсий маълумотларни қайта ишлаш муддати чекланмаган. Фойдаланувчи операторнинг електрон почта манзилига електрон почта орқали хабар юбориш орқали исталган вақтда шахсий маълумотларни қайта ишлашга ўз розилигини олиб қўйиши мумкин и.ядгаров@жиззах.орг “шахсий маълумотларни қайта ишлаш учун розилик бекор” белгиланган.\nШахсий маълумотларни трансчегаравий узатиш\nOperator шахсий маълумотлар субъектларининг ҳуқуқлари шахсий маълумотлар трансчегаравий узатилиши бошлангунга қадар ўтказилиши керак бўлган хорижий давлат томонидан ишончли ҳимоя қилинишини таъминлаши керак.\nЮқоридаги талабларга жавоб бермайди хорижий давлатлар ҳудудида шахсий маълумотлар трансчегаравий узатиш фақат шахсий маълумотлар мавзу унинг/унинг шахсий маълумотлар трансчегаравий ўтказиш ёзма равишда рози бўлса амалга оширилиши мумкин ва / ёки шахсий маълумотлар мавзу партия бўлган шартнома амалга оширади.\nФойдаланувчи електрон почта и.ядгаров@жиззах.орг орқали Operator билан мурожаат қизиқтирган масалалар ўз шахсий маълумотларни қайта ишлаш билан боғлиқ ҳар қандай clarifications олиш мумкин.\nУшбу ҳужжат Operator шахсий маълумотларни қайта ишлаш сиёсати ҳар қандай ўзгаришлар акс етади. Сиёсат янги версия билан алмаштирилгунга қадар муддациз амал қилади.\nСиёсатини жорий версияси текинга ҳттпс://жиззах.орг/полиcй да Интернетда мавжуд.


ЎзА - Энди курашда ҳам рейтинг тизими жорий этилади. Синов-тажриба Осиё қитъасидан бошланади\n19.06.2019 17:30:02 Чоп этиш версияси\nАввал хабар берганимиздек, шу кунларда Таиланднинг Паттайя шаҳрида кураш бўйича ёшлар ўртасида VI Осиё чемпионати бўлиб ўтмоқда. Мусобақа доирасида бугун Осиё-Океания кураш конфедерацияси (КСАО) III конгресси ўтказилди. Унда қитъамизнинг 20га яқин давлати кураш федерациялари вакиллари иштирок этди.\nКонгрессда дастлаб Таиланд кураш ассоциациясининг президенти, ёшлар ўртасида VI Осиё чемпионати ташкилий қўмитаси раиси Пулсак Сажатҳамнукул ва Осиё-Океания кураш конфедерацияси вице-президенти Мирзақули Қурбонов мазкур мусобақани ўтказиш бўйича кўрилган тайёргарлик ишлари ҳақида ҳисобот тақдим этди.\nТаъкидлаш лозим, дунё сайёҳларининг севимли масканларидан бири ҳисобланадиган Паттайя шаҳри мезбонлик қилган VI Осиё чемпионати юқори даражада ташкил этилди. Унда қитъамизнинг 20га яқин давлатидан 200дан зиёд ёш курашчи ғолиблик учун баҳс олиб боришмоқда.\nКонгрессда Кураш халқаро ассоциацияси (IKA) техник директори Ризо Носирий сўзга чиқиб, Осиё қитъаси IKA оиласидаги энг йирик ва қудратли конфедерацияларидан бири эканлигини қайд этди.\n“Кураш халқаро ассоциацияси томонидан дунё курашчиларининг рейтинг тизими жорий этилмоқда. Мазкур тизим синов тариқасида Осиё қитъасидан бошланади”, деб қўшимча қилди жаноб Носирий.\nЙиғилишда ташкилий масала ҳам кўрилди. Осиё-Океания кураш конфедерациясининг вице-президентлари Самсудин (Индонезия) ҳамда Ким Эур Жонг (Корея Республикаси) ўз лавозимларидан озод этилди.\nКонгрессда Бангладеш, Лаос ва Қирғизистон кураш федерациялари Осиё-Океания кураш конфедерацияси аъзолигига қабул қилинди.


Гандбол: терма жамоаларимиз ўқув-машғулот йиғинларида иштирок этмоқда / Olamsport.com\n07:20"Атлетико" Ла Лигада 7 очколик фарқ ва захирадаги ўйин билан "Реал"ни ортда қолдирмоқда\t0 19:43Конор қайтмоқда. У матбуот анжуманига кўзойнакда келди (ВИДЕО)\t3 19:37Каратэ WKF бўйича миллий терма жамоада вазият қандай? Вазирликда ўтган йиғилишда айнан шу масала муҳокама қилинди\t1 19:01Тошкентда йилнинг дастлабки бокс мусобақаси бошланди\t0 18:40Конор - Порье. Биринчи жангдан сўнг ўзгаришлари: Ҳар иккиси чемпион, Порье Хабибни мағлуб этишга яқин келган ягона жангчи. Конор эса ММА оламини ўзгартириб юборди\t5 18:18Канело февраль ойида жанг қилади\t0 17:50Дуглас Костага АПЛдан даъвогарлар бор\t0 17:26Федор Емельяненко коронавирусга чалинди\t0 17:01Хабиб Нурмагомедов: Бу ажойиб ов эди. Олдинга боришда давом этамиз\t0 16:39Янги раис, мураббийлар билан учрашув ва Алишер Авезбаев. Ўзбекистон бокс федерацияси раҳбариятининг Қорақалпоғистонга сафари якунланди\t0 16:11Симеоненинг ўғли АПЛга кўчиб ўтиши мумкин\t0 15:47"Порьенинг ягона устунлиги - чидамлилик"\t2 15:23Мария Шарапова Серена Уильямс ҳақида гапирди\t0 15:02"Олманинг тагига олма тушади". Макгрегор "бўрибойвачча"га қандай қилиб автограф беришни ўргатмоқда (ВИДЕО)\t0 14:41Карикатура: Зидан Роналдуни соғинмоқда\t0\nГандбол: терма жамоаларимиз ўқув-машғулот йиғинларида иштирок этмоқда\nГандбол бўйича Ўзбекистон терма жамоалари бир неча йилдирки нуфузли халқаро мусобақаларда ижобий натижаларни қўлга киритган ҳолда жаҳон ареналарида Ватанимиз шарафини муносиб ҳимоя қилиб келишмоқда.\nУшбу муваффақиятларнинг асосий омили сифатида Ўзбекистон терма жамоалари аъзолари мунтазам равишда ўқув-машғулот йиғинларида иштирок этиши, таркиб эса ёш, иқтидорли спортчилар билан тўлдириб борилиши ҳамда спортчиларимиз машғулотлар жараёнида ўз маҳорат, тажрибаларини орттириб боришаётганликларини кўрсатиш мумкин.\nҚисқа муддатлик танаффусдан сўнг гандболчи қизларимиз 2020 йил 1 ноябрдан Наманган шаҳридаги Муҳандислик қурилиш институтининг 2-спорт залида икки ҳафталик ўқув-машғулотлар йиғинига киришди.\n2020 йил 1-20 ноябрь кунлари эса Самарқанд шаҳридаги 2-сонли Академик лицей спорт залида ўсмирлар терма жамоаси аъзолари учун ҳам ўқув-машғулотлар йиғини ташкил этилган.\nҲар иккала терма жамоамиз аъзоларининг ўқув-машғулотлар йиғини карантин қоидаларига қатъий амал қилинган ҳолда ташкил этилган бўлиб, ҳар куни мунтазам равишда спортчиларнинг саломатликлари текшириб борилмоқда.\n130 килограммлик гандболчини кўрдингизми? Конголик паҳлавон жаҳон чемпионатида ажойиб ҳаракат қилмоқда (+ВИДЕО) 0


Убайдулла Султон, Убайдий\n(1486-йил, Хоразмнинг Вазир шаҳри яқинидаги Тирсак мавзеси - 1540-йил 17-март, Бухоро)\nБухоро хони, шоир. Шайбонийлар сулоласидан. Муҳаммад Шайбонийхоннинг жияни, Маҳмуд Султоннинг ўғли. Тўлиқ исми Абулғозий Убайдуллоҳ Баҳодирхон ибн Маҳмуд Султон ибн Шоҳ Будоғ Султон ибн Абулхайрхон. Отасининг илтимосига кўра, унга Хожа Убайдуллоҳ Аҳрор ўз исмини берган. Тасаввуф бўйича дастлабки сабоқни отасининг пири Мавлоно Муҳаммад Қозидан олган. У.га ўз даврининг машҳур уламолари Фазлуллоҳ ибн Рўзбеҳон, Махдуми Аъзам, Мавлоно Муҳаммад Азизон, Мавлоно Хожа Муҳаммад Садр ва бошқалар устозлик қилган. Хусусан, унга давлат арбоби ва саркарда амир Абдулла Яманий (Бухорода Мир Араб номи билан машҳур бўлган) ҳарбий санъатдан сабоқ берган ва ўзига мурид қилиб олган.\nХоразм ва Бухоро ҳокими бўлган отаси Маҳмуд Султон Қундузда вафот этгач (1504), унга Ўрусбек Дўрмон (1512-йилда Кўли Маликда бўлган жангда ўлдирилган) оталиқ қилиб тайинланган.\nУбайдуллахон амакиси Шайбонийхоннинг Хоразм (1505), Балх (1506), Ҳирот ва Машҳад (1507)га қилган ҳарбий юришларида қатнашган.\nДастлаб сафавийлар қўшинининг Мовароуннаҳр ичкарисига бостириб киришидан чўчиган Убайдуллахон ва Муҳаммад Темур Султон (Шайбонийхоннинг ўғли) шоҳ Исмоил I билан элчилар алмашиб, сулҳ тузишга уринганлар. Шайбонийлар сулоласининг хони Кўчкунчихоннинг асосий ноиби (1510-йилдан) ва Бухоро ҳокими (1504-йилдан) сифатида Убайдуллахон душманга қарши курашга отланган. 1511-йилда бўлган жангда енгилган Убайдуллахон ва Кўчкунчихон, Самарқанд ҳокими Суюнчхўжахон, шунингдек, Муҳаммад Темур Султон ва Жонибек Султон ўз яқинлари билан Туркистон шаҳрига чекинадилар.\n1512-йил 28-апрелда Кўли Малик жангида Убайдуллахон ғалаба қозониб, Бухоро ва Самарқандни эгаллайди. 1512-йил баҳорида Убайдуллахоннинг шижоати натижасида Мовароуннаҳр яна шайбонийлар қўлига ўтди. Бироқ Исмоил И юборган Нажми Соний бошчилигидаги 60 минг кишилик сафавийлар қўшинига суянган Бобур 1512-йил кузида Ғузор ва Қаршини эгаллайди. Нажми Соний қўшини Ғиждувонни қамал қилишга киришди. Убайдуллахон ва Жонибек Султон Карманага; Кўчкунчихон ва Темур Султон Миёнколга чекиниб, ҳал қилувчи жангга тайёргарлик кўришади. 1512-йил 24-ноябрдаги Ғиждувон жангида Убайдуллахон бошчилигидаги қўшин ғалаба қозонган.\n1513-йил январда Убайдуллахон бошчилигидаги қўшин Хуросонга ҳарбий юришлар қилиб, сафавийларга кучли зарбалар берди. 1513-йил 11-мартда Убайдуллахон Марвни эгаллайди. Бу орада Убайдуллахон Хоразмни ҳам эгаллаб, ўғли Абдулазизхонни ҳоким қилиб тайинлайди. Узоқ давом этган ҳарбий тўқнашувлардан сўнг Машҳад, Ҳирот (1529) ва бошқа шаҳарлар эгалланди. Убайдуллахон Ҳиротдаги мураккаб вазиятни тартибга солиш (бу ерда шиаларнинг таъсири кучайиб кетган эди) ва унинг Бухоро билан алоқаларини мустаҳкамлашга катта эътибор қаратган. Кўчкунчихон вафот этгач, унинг ўғли Абу Саидхон даврида ҳам Убайдуллахон ноиблик вазифасида қолган.\n1533-йилда Абу Саидхон вафотидан сўнг, туркий анъанага биноан султонлар ичида энг ёши улуғи Убайдуллахон Бухорода шайбонийлар сулоласининг хони қилиб кўтарилган. Пойтахт ҳам Самарқанддан Бухорога кўчирилиб, давлатнинг номи расмий равишда Бухоро хонлиги деб аталган. Убайдуллахон ҳукмронлиги даврида Бухоронинг сиёсий, иқтисодий ва маданий марказ сифатидаги мавқеи кучайди. Бухорода Мир Араб мадрасаси, Мирак Саид Ғиёс боғи, Кўҳак (Зарафшон) дарёси устида Меҳтар Қосим кўприги ва бошқа иншоотлар қурилди.\nУбайдуллахон яссавия ва нақшбандия тариқатларига эътиқод қилиб, шайх сифатида муридлар ҳам тарбиялаган. Убайдуллахон «Убайдий», «Қул Убайдий», «Убайдуллоҳ» тахаллуслари билан ўзбек, форс ва араб тилларида ижод қилган. Унинг учала тилдаги девонларини ўз ичига олган куллиёти кейинчалик Мир Ҳусайн ал-Ҳусайний томонидан кўчирилган (1583). Убайдуллахоннинг туркий девонида 310 ғазал, 430 рубоий, 11 туюқ, 18 маснавий, 7 муаммо, 2 ёр-ёр мавжуд. Шунингдек, девондан диний-тасаввуфий ва ахлоқий-дидактик руҳдаги “Омонатнома”, “Шавқнома”, “Ғайратнома”, “Сабрнома” манзумалари ўрин олган. Форсий девонида эса 163 ғазал, 418 рубоий, 7 қитъа, 1 фард, 1 маснавий, 1 таржеъбанд ва 3 муаммо бор. Араб тилидаги мероси 35 га яқин ғазал, қитъа ва фардлардан иборат. Убайдуллахон Аҳмад Яссавий асос солган ҳикматнавислик анъанасини ривожлантирган. Ундан 1786 байтдан иборат 220 дан ортиқ ҳикмат этиб келган. Убайдуллахон ижодида диний-тасаввуфий ғоялар етакчилик қилади. Убайдуллахон ўзбек ва форс адабиётидаги йирик рубоийнавислардан ҳисобланади. Унинг бу 2 тилдаги рубоийлари 850 га яқин. Хусусан, ўзбек адабиётида рубоийнинг Бобурдан кейинги тараққиёти Убайдуллахон номи билан боғлиқ. Шоир шеърларида ўзбек тилининг бой имкониятларидан, ўзига хос хусусиятларидан маҳорат билан фойдаланган.\nУбайдуллахон Бухоро яқинида жойлашган Баҳоуддин мажмуасидаги Дахмаи шоҳон (Шоҳлар дахмаси)даги шайбонийлар хилхонасида дафн этилган. Убайдуллахон куллиёти ягона нусхада Ўзбекистон ФА Шарқшунослик институтининг қўлёзмалар фондида, «Девони Убайдуллохон» қўлёзмаси Туркиянинг Нури Усмония кутубхонасида, «Масоил ус-салот» номли терма баёзи Кўниёдаги Иззатқуюн хусусий кутубхонасида сақланади.


Сенсация: Жим бўлиб кетган АҚШ президентлигига номзод Ҳиллари Клинтон пайдо бўлди, алжирашга бошлади. Ўзбекларга нима? Маънавий ўлимми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n15:06 - Сенсация: Жим бўлиб кетган АҚШ президентлигига номзод Ҳиллари Клинтон пайдо бўлди, алжирашга бошлади. Ўзбекларга нима? Маънавий ўлимми?\n2016 йилдаги президент сайловларидан аввал фаворит ҳисобланган, аммо у сайловларда ютқазгандан кейин жим бўлиб кетган Ҳиллари Клинтон шу кунларда яна пайдо бўлиб қолди. У ҳам, бутун АҚШ оммавий ахборот воситалари каби, ўзининг сайловларни ютқазишида, яъни Доналд Трамнинг ғалаба қозонишида, русларнинг роли борлиги ҳақида вайсашга бошлади. Ваҳоланки, АҚШнинг ҳамма оммавий ахборот воситалари ва Конгрессдаги Даналд Трампнинг душманлари 1,5 йилдан бери сайловларга русларнинг аралашгани ҳақида биронта факт топиш учун ҳаракат қилиб ётибдилар, аммо пичоққа илинадиган нарса тополмаяптилар.\nҲиллари Клиннтон асоссиз вайсашда улардан ҳам олдинга кетганини қўйиб туринг, унинг турмуш ўртоғи, собиқ президент Билл Клинтон ҳам унга қўшилибди. Машҳур CNN хабар қилишича, Билл Клинтон шундай дебди: “Агар ҳозир президент Демократик Партиянинг одами бўлса эди, унинг устидан импичмент бошланган бўларди ва оммавий ахборот воситалари ҳозиргидан ҳам қатъийроқ бўлган бўларди.”\nБаъзи ахборот воситалари Билл Клинтоннинг бу сўзларидан кейин, унинг ўзи президент бўлган йиллари Моника Левински билан Оқ Уйнинг Овал Офисида жинсий алоқада бўлгани 100 фоиз исботланса ҳам, АҚШ Сенати уни импичмент қилмаганини эслатиб қолишди.\nБундан ҳам қизиғи, сўнги хабарларга кўра, Доналд Трамп ўзига бўлаётган ҳужумлардан ўзини ҳимоя қилиб келаётган адвокати Тай Коббни бошқа адвокат Эммет Фладга алмаштирди. Эммет Флад бундан 20 йилча аввал Билл Клинтоннинг “Моника Левински жанажали” ишларида маслаҳатчиси бўлган экан. Куласизми, йиғлайсизми?\nЎзбекларга нима деб, бу мавзуга ўзбекларни аралаштиришимизнинг сабаби бошқачароқ. “Ҳаракат” Агентлиги ўтган йилнинг охирги кунлари Олий Мажлис қабул қилган қарорларда Ўзбекистоннинг Давлат Бюджети 2018 йилга бор-йўғи 7,69 миллиард доллар деб белгилагани, аҳолиси биздан 2 баравар кам бўлган Қозоғистонда эса, Давлат Бюджетит 35 миллиард доллардан кўпроқ эканлигини айтган ва “Куласизми, йиғлайсизми?” деб савол қўйган эди.\nБундан ташқари, ҳар қандай давлат иқтисодиётингнинг асосий кўрсатгичи, яъни Ялпи Ички Маҳсулот ҳажми бизда 2018 йилга бор-йўғи 36 миллиард доллар қилиб режалаштирилгани, Қозоғистонда эса, 173 миллиард доллар эканлигини ҳам ёзиб, яна ўша “Куласизми, йиғлайсизми?” деган саволни ўртага отган эдик.\nЭй, ўзбеклар кўзингизни очинг, бундай саволлар устида ўйламасангиз, ҳозир Ўзбекистонда ҳукмронлик қилаётганг тожклар режими ўз олдига Лубянка тарафидан қўйилган вазифани бажаради – Ўзбекистон давлати ва Ўзбек миллати ўлади. Табиий, гап жисмоний эмас, ундан фарқи кам бўлган, балки, ундан ҳам даҳшатлироқ бўлган маънавий ўлим ҳақида кетмоқда.\nРасмда – маънавий ўлим йўлидаги бугуннинг ўзбеклари Россияда.


Чордара сув омбори муаммоси ечим топмоқда\n06 март 2021, Тошкент вақти: 05:12\nҲакимбек Хабарларга кўра, яқинда Чимкент шаҳрида Қозоғистон, Ўзбекистон ва Қирғизистон вакиллари иштирокида Сирдарёда сув сатҳининг кўтарилиши ва Чордара сув омборида юзага келган хавфли вазиятни биргаликда ечиш масаласида музокаралар ўтказилган.\nМаълумотларга қараганда, Сирдарё ўзанидаги Чордара сув омборида бугунги кунга келиб 4 миллиард 376 милион куб метр сув тўпланган. Гарчи у 5 миллиард 200 миллион куб метр сув тўплаш қувватига эга бўлса-да, айни пайтда сув омборига келиб тушаётган сув миқдорининг ниҳоятда кўплиги мутахассисларни ташвишга солмоқда. Чунки сув омборидаги сув миқдорини хавфсиз даражада ушлаб туриш ундан кўпроқ сув чиқариб юборишни талаб этади. Бироқ кўп сув чиқарилиши Қозоғистоннинг Сирдарё ўзанидаги айрим ҳудудлари сув остида қолишига олиб келади.\nАйрим манбаларнинг маълум қилишича, музокарада қатнашган томонлар муаммо ечими борасида келишувга эришган. Яъни Қирғизистон Норин ГЭСи орқали Сирдарёга ташланаётган сув миқдорини секундига 500 куб метргача камайтиришни ўз зиммасига олган. Бунга жавобан Қозоғистон январь ойидан бошлаб Қирғизистонга 15 минг тонна мазут ва 85 минг тонна кўмир етказиб беради. Ўзбекистон эса Арнасойга ташланаётган сув миқдорини секундига 650 куб метрга кўпайтиришга рози бўлган. Бироқ Ўзбекистондаги мутасаддилардан бу ҳақда маълумот олишнинг иложи бўлмади.\nЭслатиб ўтамиз, Норин ГЭСи Сирдарёнинг Чордарадан юқори оқимида жойлашган. Арнасой Чордара билан деярли туташиб кетган.\nХўш, Арнасойнинг ўзида ҳозир аҳвол қандай?\nЎзбекистон Фавқулодда вазиятларда бошқарув маркази бошлиғи Бахтиёр Шариповнинг айтишича, 3-4 январь кунлари Арнасой сув омбори ва кўли ўртасидаги тўғонда тошқин хавфи кузатилган. Аммо тегишли чоралар кўрилгандан сўнг бу хавф бартараф этилган.\nСирдарёнинг юқори оқимида жойлашган Қирғизистон қиш фаслида ўзининг электр энергиясига бўлган талабини Тўқтағул сув омборидан (аслида у қишда сув тўплашга мўлжалланган) қўшимча сув олиш ҳисобига қондирмоқда. Натижада Тўқтағулдан оқиб чиқадиган катта миқдордаги сув Сирдарёнинг қуйи оқимидаги сув омборларини тўлдириб, тошқин хавфини келтириб чиқаради. Вазиятни назорат қилиш эса кўп ҳолларда Чорадара тўпланган ортиқча сувни Арнасой кўлига ташлаш орқали амалга оширилади.\nТошкент ирригация ва қишлоқ хўжалигини механизациялаш муҳандислари институти кафедра мудири Ҳидоят Валиевнинг таъкидлашича, муаммони бу усулда ечиш қўшимча муаммолар келтириб чиқаради. Яъни кўл сатҳининг кўтарилиши натижасида катта майдондаги яйловлар, йўллар, иншоотлар сув остида қолиши мумкин. Бундан ташқари, кўл атрофидаги ҳудудларда шўрланиш ҳам кучайиб кетади.


«Ўздонмаҳсулот» қачон ўзгаради?\n19.01.2018 19:22 0 974\nБирор марта бозорларда сотиш учун териб қўйилган ун қопларига эътибор берганмисиз? Турли ранглардаги, тепасига ҳар хил ишлаб чиқарувчи фирма ёки компанияларнинг номи ёзилган бир-биридан чиройли қопларга кўзингиз тушади. Ана ўша қатор териб қўйилган қопларнинг охирида ҳеч қандай ёзувсиз, оддий, ун солинган сифатсизроқ қопни кўрасиз. Қаторда турган чиройли қопларга солинган унлар Қозоғистонда ишлаб чиқарилган ёки ўзимизда, хусусий фирма ва компанияларга тегишли тегирмонларда Қозоғистон буғдойидан янчиб тайёрланган унлардир. Бир четда сифатсиз қопда турган уннинг эса ким томонидан, қаерда ишлаб чиқарилганини қопига қараб зинҳор била олмайсиз. Фақат қопнинг тепа қисми ич томонида кичкина бир ёрлиқчада «Фалончадон» деб ёзиб қўйилганидан уни «Ўздонмаҳсулот» давлат компаниясига қарашли қайси бир тегирмонда ишлаб чиқарилган унлигини биласиз.\nЙўқ, мен қуйида ўша ун қопларидаги ёзувларга эътиборингизни тортмоқчи эмасман. Ун қопларига ўз брендини ёзиш ёки ёздириш бу ўша унларни ишлаб чиқараётган фирма ва компанияларнинг иши. Хоҳлашса ёзишсин, хоҳлашмаса ёзишмасин. Менинг эътиборимни тортган нарса шуки, нега қозоғистонлик ун ишлаб чиқарувчилар ёки Қозоғистон буғдойини олиб келиб уни ўзимизда янчиб ун қилувчи фирма ва компаниялар ўз унларини сифатли, пишиқ қопга солишади-ю, «Ўздонмаҳсулот» давлат компаниясига қарашли тегирмонлар аҳолига етказиб берилаётган унларини ўта сифатсиз қопга солиб чиқаради?\nЁш авлод билмас, аммо ёши катталар яхши эслашади — собиқ иттифоқ даврида тегирмонлар унларни ипакдан тайёрланган қопларга солиб, кейин сотувга жўнатишар эди. Ўтган асрнинг 90-йиллар бошида — мустақил бўлганимиздан бироз ўтиб, тегирмонлар унни ўша ипак қоплар ўрнига полиэтилен қопларга солиб савдога чиқарадиган бўлишди. Эслаб кўрсам, «Ўздонмаҳсулот»га қарашли тегирмонлар полиэтилен қопларни ишлатишга ўтган ўша вақтлардан бери ана шундай сифатсиз бир хил қопларни ишлатиб келаётган экан. Қаранг-а, орада йигирма йилдан кўпроқ вақт ўтяпти, одамлар онгида, жамиятда, саноатда қанчалаб ўзгаришлар бўлиб янгидан-янги технологиялар кашф этилиб, ишлаб чиқаришга қўйилаяпти. Аммо «Ўздонмаҳсулот»га тегишли ишлаб чиқарувчилар бундай янгиликларни ўзларига дахли йўқдай тутиб ҳанузгача ўзлари ишлаб чиқарган унларини сифатсиз қопларга солиб юришибди.\n«Хўш, шунга нима бўпти?» дерсиз. Айтарли ҳеч нарса. Аммо ҳар гал уйга ун олиб келганимда ортиб-туширишда сифатсиз қопдан шунчаки сизиб чиқиб кетаётган ёки сифатсизлиги учун ортиб-туширишда уёқ-буёғи тешилиб, йиртилиб тўкилаётган унни кўриб «буни уволи кимни тутаркин?» деб ўйлайман.\nЎша унларни ортиб-тушириш жараёнини ҳам кўп кузатганман, юк машинасининг бортига анча-мунча ун тўкилиб қолади. Кейин уни сотаётган ёки ҳукуматимиз белгилаган арзон нархларда тарқатаётган дўконларнинг ун сақлаётган омборларида оёқ остига тўкилаётган унларни кўриб ҳайрон қоласиз. Қопнинг сифатсизлиги учун унлар тегирмондан бошлаб то истеъмолчининг қўлига етиб боргунча неча марта ортиб туширилса ўшанча марта ҳаммаёқ оппоқ унга беланади.\nШу танқидий мақолани ёзиш жараёнида агар тегирмондан то истеъмолчи қўлига етиб боргунча ҳар бир қопдан 100 граммдан ун тўкилиб қолса ўн қоп ундан қанча ун тўкилади, юз қоп ундан қанча тўкилади, минг қоп ундан қанча тўкилади — ҳисоблаб кўрдим. Ишонинг, бир йиллиги анча-мунча тонна бўлиб кетар экан. Ахир исрофнинг ҳам жавобгарлиги борку!\nЮқорида янги технологиялар ҳақида ёздим, балки менинг хабарим йўқдир, «Ўздонмаҳсулот» ўз қўл остидаги тегирмонларнинг асбоб-ускуналарини замонавийларига алмаштиргандир (Савдога чиқарилаётган уннинг сифати ўша йигирма йил олдинги уннинг сифати билан бир хиллигини инобатга олсак, мен тегирмонларга янги технологик ускуналар ўрнатилганига ишонмайман. Майли, бунга компания вакиллари вақти келса жавоб беришар). Аммо нега йигирма йилдан ошиқроқ вақт ўтса ҳам компанияга тегишли тегирмонлар ҳанузгача сифатсиз қоплардан воз кеча олмаётганларини ва нега ишлаб чиқарган унларини Қозоғистондан келаётган унларнинг қопларига ўхшаш пишиқ ва сифатли қопга солиб чиқармаётганларини нима деб изоҳлар эканлар?\nНега жамиятимизда, одамлар онгида юз бераётган ўзгаришлар, қолаверса технологик ўзгаришлар «Ўздонмаҳсулот» ва унга тегишли тегирмонларга етиб бормаяпти?\nНаҳотки биргина сифатсиз қопни пишиқ сифатли қопларга алмаштириши учун ўтган 20-25 йил муддат бу компания учун камлик қилган бўлса?\nАлбатта, бу танқид компания раҳбариятига етиб бориб ўша ўзлари ишлаб чиқараётган унларни нега ҳанузгача сифатсиз қопларга солиб савдога чиқараётганларига изоҳ беришар. Аммо хоҳлардик, улар бунга қандайдир изоҳ бергунча ўз иш услубларини ўзгартиришса ва юқорида айтилган камчиликни бартараф этишса.\nЧунки ўша ун солинаётган қопларнинг сифатсизлиги туфайли оёқ остида тўкилиб-сочилиб кетаётган уннинг ун бўлгунча бўлган жараёнида қанчалаб инсонларнинг оғир ва заҳматли меҳнатлари бор. Улар шуни унутмасалар бўлди.\nСуннат Илёсов Ўздонмаҳсулот\nТаҳлил 18/04, 18:42\nЖамият 06/04, 13:00\nТожикистонликларни юртимизда нималар ҳайратлантирмоқда?\nЖамият 19/01, 23:48\nПрезидент қарори билан шрот ва шелуха сотадиган барча корхоналар тугатилди


Ўзбекистонда автомобиллар нархи ошишига коронавирус сабабми? Сўз “UZAVTOSANOAT”га | Qalampir.uz\nЎзбекистонда автомобиллар нархи ошишига коронавирус сабабми? Сўз “UZAVTOSANOAT”га\nЖамият\t11 Март 21:32 6722\nДунё бўйлаб тарқалган коронавирус кўплаб мамлакатларнинг иқтисодига салбий таъсир кўрсатмоқда. Мамлакатларнинг импорт ва экспорт салоҳияти соат сайин тушиб бормоқда. Туризм соҳасини-ку айтмаса ҳам бўлади. Хўш, Ўзбекистонда “UzAuto Motors” автомобилларининг нархи оширилишига коронавируснинг таъсири борми? Ёки ишлаб чиқаришга бу вирус қандай таъсир кўрсатади? Тадбиркорлар ва ишбилармонлар ҳаракати – Ўзбекистон Либерал Демократик партиясидан Олий Мажлис Қонунчилик палатаси депутати Наврўз Ризаев юқоридаги саволлар билан масъулларга юзланди:\n“Мен ўйлайманки, матбуотда жиддий чиқиш қилиш керак. Халққа тушунтириш керак. Иложи борича сайтларга қўйиш керак. Журналистлар объектив ёритади. Бир вақтлар бу завод очилганда, жуда фахрланганмиз. Халқимиз жуда хурсанд бўлганди ўша вақтда. Лекин бугун эътирозларга сабаб бўлмоқда. Нарх-наводаги ўзгаришлар, тушунтириш бермай нархни кўтаришлар бунга сабаб бўлмоқда. Миш-мишлар тарқалдики, завод тўхтаган экан. Кейинги масала Хитойдаги коронавирус ҳам таъсир қилдими? Қанча эҳтиёт қисмлари Хитойдан келади?”.\nУшбу саволга “UZAVTOSANOAT” АК Савдони ривожлантириш бошқармаси бошлиғи Шуҳрат Мирсамуков жавоб берди. Унинг айтишича, коронавирус бошланганда, Хитойдан келитириладиган эҳтиёт қисмлар захираси тайёрланган.\n“Бизнинг автомобиль саноатидаги эҳтиёт қисмларининг 5 фоиз улуши Хитойдан келади. Коронавирус бошланганда кўпроқ эҳтиёт қисмларни олиб кириб қўйишга ҳаракат қилганмиз. Агар бу ҳолат янада чўзиладиган бўлса, бу бизга таъсир ўтказиши мумкин. Дунё бўйича 50 та мамлакатда автомобиль ишлаб чиқарилади. Биз ишлаб чиқариш бўйича 25-ўринда турамиз. Биз шу нарса билан мақтана оламизки, бизда шу соҳа бор. Бунга эришгунимизгача 27 йил вақт кетди. 1992 йилда бу қадам бошланди ва 1997 йилда ишлаб чиқариш бошланди. Агар шу ҳолатда 4 миллиард сўм импорт қиладиган бўлсак, агар бу соҳа бўлмаса импорт қанчага ошади? Автомобиль нимага керак? Иқтисодиётни ривожлантиришга керак. Таҳлил қилинганки, халқнинг даромади автомобиль саноати билан чамбарчас боғлиқ. Ҳар мингта одамга нечта автомобиль тўғри келишига қараб баҳоланади. Бизда бу рақам 98та, АҚШда 940та. Бу халқнинг даромадлари билан чамбарчас боғлиқ. Мана Ўзбекистон Жаҳон савдо ташкилотига кириши учун тайёргарлик кетмоқда. Бизда ҳам тайёргарлик кўрилмоқда”, дейди Шуҳрат Мирсамуков.\n05 Апрель 21:55 62519\n05 Апрель 20:51 50734\n04 Апрель 18:05 43684\n05 Апрель 02:04 41721\n04 Апрель 14:33 39486


Номзод кузатувчиларсиз қолди\n28 феврал 2021, Тошкент вақти: 23:18\nСайловга бир кун қолганда Тошкент шаҳри адвокатлари коллегияси раисаси, “Фидокорлар” миллий демократик партияси томонидан Қонунчилик палатаси депутатлигига номзоди кўрсатилган Гулнора Эшонхонованинг кузатувчилари мандати қайтариб олинди.\nГ.Эшонхонованинг номзоди 6-Саноат сайлов округидан кўрсатилган. Округ сайлов комиссияси Гулнора Эшонхонова тақдим этган ариза бўйича унинг сайловда иштирок этадиган кузатувчилари рўйхатини тасдиқлаган ва уларга кузатувчи мандатини берган.\nКузатувчилардан бири Вагиф Жаъфаровнинг сўзларига қараганда, Г.Эшонхонова ОСК томонидан кўрсатилган намунага қараб кузатувчилар рўйхатини тақдим этган. ОСК бу ҳужжатларни расман қабул қилиб, мандат тарқатган. Лекин 23 декабрь куни “Миллий тикланиш” партиясидан номзоди кўрсатилган Сарвар Абдуллаевнинг ишончли вакили Саидакмал Сайнурдиновдан тушган ариза асосида ОСК Г.Эшонхонованинг кузатувчилари мандатини бекор қилган.\nВ.Жаъфаровнинг билдиришича, сайлов тўғрисидаги қонун бўйича кузатувчиларни рўйхатга олиш тўғрисидаги ариза фақат партия томонидан берилиши мумкин. Шунга қарамай, ОСК Г.Эшонхонова хатога йўл қўяётганини ўз вақтида аниқламаган ва нотўғри тўлдирилган ҳужжатларни қабул қилиб, расмийлаштирган.\nВ.Жаъфаровнинг таъкидлашича, бу ҳолатда айб Г.Эшонхоновада эмас, балки ОСКдадир. ОСКнинг хатоси туфайли Г.Эшонхонова кузатувчиларсиз қолган.\n6-Саноат сайлов округи комиссияси раиси Ҳотам Иноғомов ОСК хатога йўл қўйганини қисман тан олди.


Уйда таълим олиш — Dilkashradio.com\nАссалому алайкум. Фарзандли бўлган ота-оналар фарзандларининг яхши таълим олишларига ҳаракат қилишади. Таълим бериш масаласида жуда кўп бахслардан сўнг, хусусий ёки давлат мактабларидан бирига жойлаштиришга қарор қилишади. Бироқ, болаларга таълим беришда эътибор қаратиш лозим бўлган яна бир имконият бу – уйда таълим беришдир. Миллий илмий-тадқиқот уйда таълим олиш институтининг берган маълумотларига кўра, бу турдаги таълимга “талаб кўпроқ” бўлмоқда. Уйда таълим олишнинг тарафдори доктор Брая Рей ҳисоботига кўра, “бутун Қўшма Штатлар худудида олиб борилган тадқиқотда 1657 оиладан 5402 нафар таълим олувчилардан маълумотлар олинди. Уйда таълим оладиган ўқувчиларнинг ўқиши натижалари давлат таълим муассасаларида ўқийдиган ўқувчиларнинг натижаларидан анчагина юқори эканлиги маълум бўлди.\nУндан ташқари, бу болаларнинг ота-оналари ҳатто дипломли мутахассислар бўлмаса ҳам ва шу штатдаги таълим муассасалари уйда таълим оладиган болаларнинг таълим жараёнини назорат қилиб турмаган бўлсалар ҳам, шундай яхши натижа кўрсатишган. ” Бундан ташқари, болалари уйда таълим олишига қарор қилган ота-оналар, таълимнинг бу шаклини танлаганларининг сабаби, бундай вазиятда улар фарзандларидан кўнгиллари ҳотиржам бўлади, чунки улар фарзандлари қандай ижтимоий тажриба ва билим орттираётганларини назорат қилиб тура оладилар. Кўпгина ота-оналар фарзандларида мустаҳкам диний эътиқод бўлишини исташади ва фарзандларини норасмий тарзда ўқитиш уларга ёқади. Она фарзандини озиқ-овқат дўконига олиб бориб, унга оилавий бюджетни режалаштириш асосларини ўргатиши, озиқ-овқат маҳсулотларининг ҳислатларини айтиб бериши ҳамда арифметика асосларини ўргатиши мумкин.\nОтаси эса ўлчов усулларини, геометрия асосларини, машиналарнинг дизайни ҳамда таъмирлаш асосларини ўргатиши мумкин. Тарих дарсини эса Фуқаролик уруши бўлган жойларга ёки Бостондаги озодлик сайлгоҳига саёҳат қилиш орқали ҳам ўргатиш мумкин. Айрим ота-оналар ўз фарзандлари учун ажойиб устоз бўлишлари мумкин, шунинг учун уйда таълим олиш, айниқса биринчи босқичларда яхши самара беради. Бироқ баъзи ота-оналар уйда таълим олиш тарфдори бўлсалар ҳам аслида бир вақтнинг ўзида ҳам устоз ҳам ота-она бўлиш улар учун жуда қийин бўлади, чунки уй ишлари билан банд бўлиб, дам олиш олишга вақт топишлари қийин бўлади. Агар фарзандингизни уйда таълим олиши ҳақида ўйлаётган бўлсангиз, бу томонини ҳам яхшилаб ўйлаб кўринг ва фарзандига уйда таълим бераётган яқин атрофингизда яшайдиган оилалардан ёрдам сўрашни режа қилинг.\nУйда таълим олувчи баъзи болалар бошқа тенгдошларига нисбатан катталар орасида ўзларини эркин ҳис қилишларини эътиборга олиш зарур. Ижтимоий ҳолатларда улар ўзларини оддий болалардек тутмайдилар, айниқса ўз тенгдошлари билан мулоқотда бўлган пайтларида. Мана шу сабабга кўра, уйда таълим оладиган болалар учун ўз тенгдошлари билан турли шароитларда мулоқот қилиш учун қўшимча имкониятлар беришни жуда муҳим, деб ҳисоблайман. Агар сиз фарзандингизга уйда таълим беришни режалаштираётган бўлсангиз, сайрларга чиқиш, бошқа болалар билан биргаликда экскурсияларга бориш, сиз яшаб турган жойда уюштириладиган спорт мусобақалари ва бошқа тадбирларда қатнашиш учун ўзингизда куч топа олишингизга ишонишингиз лозим. Фарзандингиз ўз тенгдошлари орасидан ким биландир яқин дўст бўлиб кетиши учун ҳар қандай имкониятдан фойдаланишингиз керак бўлади.


Жаҳон соғлиқни сақлаш ташкилоти маълумотларига кўра, бугунги кунда ҳар мингта чақалоқнинг уч-тўрт нафари болалар церебрал фалажи (БЦФ) касаллиги билан дунёга келади. БЦФга чалинган беморларнинг тенг ярми муддатидан олдин туғилганлардир.\nРеспублика болалар руҳий-асаб касалхонаси бош шифокори, олий тоифали невролог Шоира Нурматова ушбу хасталик ҳақида сўзлаб берди.\n— Болалар церебрал фалажи бу — она ҳомиладорлиги пайтида бола бош мияси яхши ривожланмасдан муддатидан олдин туғилиши ёки жароҳат олиши оқибатида келиб чиқадиган бош миянинг бутун гуруҳ касалликлари мажмуи, — дейди Шоира Нурматова. — Хасталик турли кўринишда: руҳий бузилиш ёки ҳаракатнинг издан чиқиши билан намоён бўлади. БЦФ генетик касаллик ҳисобланмайди. Лекин бугун олимлар унинг ирсий омиллари ҳам бор, деган фикрни илгари сурмоқда. Агар туғуруқдан олдин ёки туғуруқ жараёнида болада кислород танқислиги кузатилса ёки унга зарар етса, бу унинг мия ҳужайралари шикастланишига олиб келади. Бундан ташқари, БЦФга она ҳомиладорлиги даврида ундаги юқумли ва эндокрин касалликлар ҳам сабаб бўлиши мумкин.\nБелгилари ва илк аломатлари\nАйрим ҳолларда БЦФ симптомларини бола туғилиши биланоқ пайқаш мумкин. Бироқ баъзан улар секин-аста намоён бўлади. Касалликнинг асосий белгилари сирасига ҳаракатланиш фаоллигининг бузилиши киради. БЦФга чалинган бола ўтириши, эмаклаши, айланиши, юриши, бошини ушлаши ва бошқа харакатлари нисбатан кеч бўлади. Она сути билан озиқланадиган болага хос рефлекслари эса узоқроқ сақланиб қолади.\nБундай боланинг мушаклари ҳаддан ташқари нимжон ёки бутунлай таранг бўлиши мумкин. Бу эса қўл-оёқларни нотабиий кўринишга олиб келади. Хасталикка чалинган ҳар уч боланинг бирида талваса (судорога) синдроми кузатилади. Ушбу аломат, айниқса, бола катта бўлгани сари тез-тез такрорланади.\nШу билан бирга, БЦФда ақлий, нутқнинг заифлашиш ҳолатлари ҳам учрайди. Ташқи оламни қабул қилишда ўзгаришлар, яъни унга мослашолмаслик, эпилепсия, руҳий ва эмоционал ривожланишнинг ортда қолиши, таълим олишдаги муаммолар, ошқозон-ичак ва пешоб чиқаришдаги функционал бузилишлар ҳам бундан мустасно эмас.\nБолага эрта ёшда БЦФ ташхисини қўйиш қийин. Агар болада қуйидаги симптомлар кузатилса, ота-она, албатта, невролог маслаҳатини олиши зарур:\n— тўрт ойлик бола овоз чиқаётган жойга бошини бурмаса ҳамда қўғирчоққа қўлини чўзмаса;\n— етти ойлигида бировнинг ёрдамисиз ўтира олмаса;\n— бир ёшида сўзларни айтишнинг уддасидан чиқмаса ҳамда барча ҳаракатни фақат битта қўлида бажарса;\n— чақалоқда талваса (судорога), ғилайлик кузатилса;\n— боланинг хатти-ҳаракати ўта кескин ёки жуда секин бўлса;\n— бир ярим ёшдан ўтиб ҳам бола тик туролмаса.\nУлар бош миянинг қайси қисми жароҳатланганига қараб белгиланади. Баъзан касаллик енгил ўтади, оғир ҳолатларда эса бузилишлар ниҳоятда жиддий тусга эга. БЦФнинг бир нечта тури бор.\nСпастик диплегия олтмиш фоиз ҳолатда учрайди. БЦФнинг ушбу турида миянинг қўл-оёқлар ишлашига «масъул» бўлган қисми нормал ишламайди. Оқибатда қўл ва оёқлар тўлиқ ёки қисман фалажланади, яъни харакат чекланади.\nҚўшалоқ гемиплегия — БЦФнинг энг оғир формаси бўлиб, унда миянинг ярим палласи яраланади. Оқибатда мушаклар ҳаракатчанлиги йўқолади. Бундай бола бошини ушлолмайди. На ўтира, на тура олади.\nГемипаретик формада бош мия ярим палласининг қобиғи ва пўстлоғи жароҳатланиб, тананинг тенг ярими фалаж ҳолга келади.\nГиперкинетик турида бош мия пўсти остидаги нерв марказлари азият чекади. Касалликнинг ушбу турида болада беихтиёр ҳаракатлар кузатилади.\nАтоник-астатик кўриниши эса кичик миянинг зарарланишидир. У ҳаракатларни мувофиқлаштиришга, балансни ҳис этишга халал беради. Шунингдек, мушаклар фаолияти тонуси сусаяди, ланжланади.\nРеабилитация ва даволаш\nБЦФ реабилитацияси икки муҳим тамойилга асосланади: комплекс ёндашув ва доимийлик. Бундан ташқари, хасталикда нафақат ҳаракатланиш, балки нутқий, ўзаро фикр алмашиш билан боғлиқ бўлган ҳамда интеллектуал кўникмалар ҳам тўғриланиши керак.\nУшбу касалликда даволаниш умрбод давом этадиган жараён ҳисобланади. Негаки, хасталикдан бутунлай соғайиб кетишнинг иложи йўқ. Лекин БЦФ — якуний ҳукм дегани эмас. Аксарият бемор ёши улғайгани сари нормал ҳаёт кечириши мумкин, албатта. Бунинг учун эрта ёшда, ўз вақтида кўрилган чора-тадбирлар муҳим аҳамиятга эга. Шу боис БЦФнинг дастлабки йилларида олиб борилган даволаш муолажалари самаралироқ.\nБЦФ давоси, асосан, касаллик аломатларини бартараф этишга йўналтирилган. Аслида буни даволаш эмас, хасталик оқибатида зарар кўрган боладаги айрим функцияларни қайта тиклашга қаратилган реабилитация дейиш тўғридир. Ана шундай усуллардан бири — массаж. У мушаклар ҳаётий фаоллик даражаси (тонуси)ни меъёрига келтиради.\nШунингдек, БЦФ реабилитациясида даволаш гимнастикаси кенг қўлланилади. Жисмоний тарбия боладаги ҳаракатларни мувофиқлаштиришга ёрдам беради. Аммо у кўзланган ижобий натижани бериши учун машғулотларни доимий равишда, бутун ҳаёт давомида бажариш лозим. Махсус тренажёрларда ҳам машқ қилиш яхши самара беради.\nАгар беморда қарши кўрсатмалар мавжуд бўлмаса, физиотерапия муолажалари ҳам буюрилади. У мушаклар фаолиятини, нутқ ва талаффузни яхшилайди. Ва албатта, БЦФда аксарият ҳолларда, биринчи навбатда, мия фаолиятини яхшилашга хизмат қиладиган турли дори-дармон билан даволаниш мақсадга мувофиқ.\n✔ 463  23:25, 06.02.2019


Туркманистон: ўзгариш ижобийми?\nФарангис Саид Кўплаб инсон ҳуқуқлари ташкилотларига кўра, Туркманистонда инсон ҳуқуқлари поймол этиб келинмоқда. Хусусан фуқароларнинг эътиқод эркинлиги ва эркин сафар қилиш ҳуқуқлари чекланиб келган. Аммо афтидан Туркманистонда бу борада ижобий ўзгариш рўй бергандек: пайшанба куни Туркманистон Президенти Сапармурод Ниёзов диний ташкилотларни рўйҳатга олиш ва Туркманистон фуқароларига чиқиш визаларини беришга оид талабларни юмшатишга қарор қилди. Маълумотларга кўра, бундай қарорни Туркманбоши АҚШ босими остида қабул қилган.\nТуркманистон Президенти Сапармурот Ниёзов Ашхободда АҚШ Давлат Котибининг муовини Линн Паско билан учрашувидан сўнг диний ташкилотларни рўйхатга олиш ва Туркманистон фуӄароларига чиӄиш визаларини беришга оид талабларни юмшатишга рози бўлди.\nУчрашувдан сўнг Линн Паско мана бундай деди:\n”Биз динга оид ӄонун ва ноҳукумат ташкилотларини рўйхатга олиш масаласини муҳокама ӄилдик. Президент бу йўналишда айрим ӄадамлар ӄўйиш ниятини билдирди” .\nАҚШ расмийсининг бундай баёнотидан кейин Туркманистон Давлат телевидениеси орӄали Ниёзовнинг диний ташкилотларни рўйхатга олиш учун унга камида 500 одам аъзо бўлиши талабини бекор ӄилиш ҳаӄидаги фармони маълум ӄилинди.\nЭски талабга кўра, 500 киши бир туманда яшаши керак эди. Бу эса сунний мусулмонлар ва православ насронийлардан ташӄари, бошӄа диний ташкилотларга рўйхатдан ўтиш имконини ӄолдирмаган эди.\nНорвергияда жойлашган “Форум-18” ахборот агентлигининг муҳаррири Феликс Корли Ниёзов ӄарори уни ҳайрон ӄолдирганини айтади:\n”Бу жуда ғалати, чунки Туркманистонда динга оид ӄонун кескинлаштирилганидан бери унча кўп ваӄт ўтмади. Рўйхатга олинмаган ташкилотлар фаолияти ноӄонуний ҳисобланар эди”.\nФеликс Корли айтаётгани – 2003 йил ноябр ойида ӄабул ӄилинган ӄонундир.\nАгар Ниёзовнинг 11 март кунги фармонига риоя ӄилинса, Туркманистон Адлия Вазирлиги кўплаб диний ташкилотларни рўйхатдан ўтказишга мажбур бўлади.\nБаъзи туркманистонликлар ӄонуннинг амалда ӄўлланилишига ишонишмаяпти. Ашхободда яшовчи кинорежиссер Холмурот Қиличдурдиев шундайлардан бири:\n“Мен жуда ҳайронман. Менимча, ӄонун расман бекор ӄилинган, холос. Мен жиддий ўзгариш бўлишига ишонмаяпман. Бу ерда эътиӄод эркинлиги йўӄ. Яӄин орада ўзгариш бўлмайди. 2020 йилгача ҳеч ӄандай ўзгариш бўлмайди. Ундан кейин нима бўлишини айтиш ӄийин” .\nТуркманистон Давлат телевидениесининг маълум ӄилишича, туркманистонликлар бундан буён эркин равишда мамлакатдан чиӄиш, ҳатто улар бораётган давлатга кириш визасига эга бўлишмаса ҳам, ватанларини бемалол тарк этиш имконига эга бўладилар.\n2003 йил март ойида Туркманистон чиӄиш визаларини жорий этган эди. Шу йил январ ойида Сапармурот Ниёзов бу талабни бекор ӄилди. Аммо Туркманистон ҳукумати мамлакатдан чиӄишига рухсат берилмайдиган фуӄароларнинг “ӄора рўйхати”ни тузган.\nБош ӄароргоҳи Будапештда жойлашган Очиӄ Жамият Институтининг Туркманистон бўйича лойиҳаси раҳбари Эрика Дейли Туркманистон каби ӄонун устуворлиги таъминланмаган мамлакатда Президент фармонларининг амалда ӄўлланилмаслиги мумкинлигини айтади. Бундан ташӄари, Дейлига кўра, мамлакатда инсон ҳуӄуӄларига оид вазият ўша-ўшалигича ӄолмоӄда:\n”Сўнгги 2 ҳафта ичида Туркманистондан фаӄат ёмон хабарлар келмоӄда. Бу эса ҳукумат сиёсатидаги асосий йўналиш ӄандайлигини намойиш ӄилади. Инсон ҳуӄуӄларини поймол ӄилиш ва фуӄароларни назорат ӄилиш давом этмоӄда. Шу боис мен фармонларнинг кучга киришига ишонмайман, чунки бу Туркманистондаги амалиётга зид бўлар эди”, - дейди Эрика Дейли.\nАшхободлик шифокор Муҳаммад Келеменов эса ӄарорни ижобий ҳодиса сифатида баҳолайди:\n”Агар бу Паскони ишонтирган бўлиб, миллий телевидение орӄали эълон ӄилиндими, демак, ижобий ўзгаришлар бор”.\nЭрика Дейли фикрича, расмий Ашхобод АҚШнинг Туркманистонга нисбатан санкциялар жорий этиш ҳаӄдаги огоҳлантирувига жавобан шундай ӄарор ӄабул ӄилган.\nСовет даврида ӄабул ӄилинган Жексон-Веник ӄўшимчасига кўра, фуӄароларининг эркин сафар ӄилиш ҳуӄуӄини чеклаётган ҳукуматга нисбатан санкциялар жорий этилиши мумкин.\nКўплаб инсон ҳуӄуӄлари ташкилотлари АҚШ Давлат Департаментидан Туркманистонни диний эркинлик масаласида “жиддий ташвишга сабаб бўлаётган мамлакат”, дея эътироф этишни талаб ӄилишмоӄда. Улар талаблари ӄондирилса, Ашхободга нисбатан санкциялар жорий этилиши мумкин.


Тинчлик — улуғ неъмат! — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nЖаннатмонанд юртимизда тинчлик-омонлик, хотиржамлик ҳукм сураётгани буюк неъмат бўлиб, юрт тинчлиги қадрига етишимиз учун дунёда бўлаётган воқеа-ҳодисаларга ибрат назари билан боқмоғимиз зарур. Ана шулардан хулоса қилиб, турли хил низолар, ҳар хил тушунмовчиликлар, зилзила, сув тошқини, ёнғин каби офатлар рўй бермаслигини истасак, Яратганга шукр қилиб яшашимиз керак. Зеро, Аллоҳ таоло Қуръони Каримда марҳамат қилиб: «…Қасамки, агар (берган неъматларимга) шукр қилсангиз, албатта, (уларни янада) зиёда қилурман, борди-ю, ношукрлик қилсангиз, албатта, азобим (ҳам) жуда қаттиқдир», дейди («Иброҳим» сураси, 7-оят).\nҲақиқатан тинчлик бўлиб турса кўнгилга тўй-ҳашам, хурсандчилик сиғади. Юрт тинч бўлса тараққиёт, ривожланиш бўлиб, аҳоли меҳнат қилади, ризқини териб оиласи билан баҳам кўради. Уй-жой ҳам қилади. Шунинг учун ҳам бу неъматларнинг қадрига етмоғлиғимиз лозимдир. Истиқлол йилларидан олдин мана бундай масжидларни тўлдириб, ёшу қарилар эмин эркин ибодатларимизни адо этишимиз қаёқда эди. Юртимиз йилдан йилга обод бўлиб, халқимиз фаровонлиги йил сайин ортиб бормоқда. Демак, биз бунга жавобан кеча-ю кундуз бу неъматларнинг шукронасини адо этиб бормоғимиз лозим бўлади. Аллоҳга ҳамду сано айтиш, Унинг неъматлари шукрини адо этиш банда учун ҳам ибодат ва ҳам Аллоҳнинг унга берган катта мукофотидир. Пайғамбаримиз (алаҳиссалом.) ҳадисларининг бирида марҳамат қилиб:\n“Аллоҳ таоло бандага каттами, кичикми бир неъмат берса ва банда унинг шукронаси учун “Аллоҳга ҳамд бўлсин” деса, шунда у ўша неъматдан ҳам афзалроқ нарсага эришган бўлади”, — деганлар.\nАллоҳ таолонинг бизларга берган улуғ неъматларидан бири – бу юртимизнинг тинч ва осойишталигидир. Ҳозирги кунда барчамиз ер юзининг баъзи жойларида бўлиб турган турли хил офат ва балолар ҳақида радиодан эшитиб, телевидениедан кўриб турибмиз. Ҳар куни ҳар хил қўпорувчилик воқеалари содир бўлаётган жойда инсонлар уй қурармиди, тўй қилармиди ёинки халқининг кўнглига хурсандчилик сиғармиди?! Шундай юртлар борки, хали ҳануз у юртларда тинчлик йўқ. Туғилган фарзанд уруш ўчоғида туғилиб, катта бўлиб, уйланмай вафот этаётганлар қанча?!\n“Абу Ҳанифа” жоме масжиди имом\nхатиби Абдурауф Ёрбеков.\nОилада эр ва хотин масъулияти.


АҚШ Эрдўғаннинг 15 нафар тансоқчисига айблов эълон қилди\n08:35 / 30.08.2017\nАҚШ суди Туркия жумҳурияти президенти Ражаб Тоййиб Эрдўған тансоқчиларини шу йилнинг май ойида Вашингтондаги тартибсизликларда иштирок этганликда айблади. Бу ҳақда Колумбия округи прокуратураси хабарида маълум қилинмоқда.\nКанада ва АҚШнинг икки нафардан фуқароси ҳам "шахс устидан зўравонлик қилиш учун тил бириктириш"да айбланмоқда. Ҳужжатда таъкидланишича, 19 нафар айбланувчи май ойидаги тинч намойишларда "хавфли қуролдан фойдаланган ҳолда ҳужум уюштирган" ва "намойишчиларни оёқлари билан тепган". Уларга 15 йилгача қамоқ жазоси таҳдид солмоқда.\n16 май куни Туркия элчихонасининг АҚШдаги биноси яқинида Анқарадаги ҳозирги ҳукуматга тарафдорлар ва қаршилар ўртасида тўқнашув юз берган эди. Бу вақтда Эрдўған шу ерда бўлган. Бунинг натижасида 9 киши жабрланди, уларнинг 2 нафари жиддий жароҳатланган.


Беш хонали уйи эвазига қиймати тенг уй ололмаётган Уббиниёзовлар оиласи Нукус шаҳрида очлик эълон қилгани тўғрисида Озодлик радиоси 11 декабрь куни хабар қилган эди.\nОлти ой давомида чодирда яшаган беш кишидан иборат оила Нукус шаҳар ҳокимлиги таклиф қилган товон пулига бузилган уйнинг ўрнини босадиган уй сотиб олиш мумкин эмаслигидан шикоят қилиб келган.\nУббиниёзовларникига ўхшаш муаммога дуч келган ўзбекистонликлар ҳикоялари Озодлик архивида бир талай.\nШаҳарларнинг марказий кўчаларини ободонлаштириш мақсадида амалга оширилаётган ишлар уйи бузилганлар учун нақадар чигал муаммолар яратаётганини Термиз шаҳрида яшовчи 75 ёшли Ўлмас опа Очилдиеванинг оиласи мисолида батафсил ёритган эдик.\nОбодонлаштириш билан боғлиқ ташвишлар фарғоналикларни ҳам четлаб ўтгани йўқ. Бироқ шу шаҳарлик ҳуқуқ ҳимоячиси Абдусалом Эргашевнинг ўз OzodNazarида айтишича, уйи бузилган фарғоналиклар, аксинча, хурсанд.\nЖорий ҳафтада Тошкентдаги олийгоҳларнинг талабаларига Янги йил базми ўтказиш қатъий тақиқлаб қўйилди.\nАбдусалом Эргашевга кўра, Фарғонада бунинг акси. Бу шаҳарда ҳокимият кесилган чинорлар ўрнига экилган арчаларни ҳам безашни тавсия қилган.\nOzodNazar: Мамлакат битта, уйи бузилганга муносабат турлича


Сиз шу ердасиз: Бош саҳифа 2016 йил 1-сон Никола Тесла\nТарихнинг энг атоқли ва машҳур олимларидан бири, буюк ихтирочи Никола Тесла 1856 йил ҳозирги Хорватия ҳудудида жойлашган Смилян шаҳрида таваллуд топган. У пайтлар Смилян Австрия-Венгрия империяси таркибида эди. Миллати – серб. 1891 йил АҚШ фуқаролигини олган. Кўп фазали ток, электр двигатель соҳаларига қўшган ҳиссаси билан машҳур. Магнит оқими зичлиги ўлчов бирлиги Тесла номига қўйилган.\nНикола Тесла АҚШга боргунига қадар Францияда бироз муддат ишлади. 1884 йил Нью-Йоркка етиб келди. У бошқа атоқли олим ва ихтирочи Томас Эдисоннинг “Edison Machine Works” компаниясига ишга кирди. Эдисон Тесланинг ўз ихтироларини яхшилаш ҳақидаги қарашларини совуққонлик билан қабул этди. 1885 йили Эдисон унга ўз ихтироларидан бирини яхшилай олса, 50 минг долларлик мукофот пули ваъда қилди. Никола зудлик билан ишга киришиб, тез орада Эдисонга натижани тақдим этди. Эдисон эса, Тесланинг хизматини олқишлади, пул ҳақида эслата туриб, уни америкача юморни тушунмасликда айблади. Ҳақоратланган Тесла вақтни ўтказмай ишдан кетди.\nЭдисоннинг компаниясида бир йилгина ишлаб, Тесла ишбилармонлар орасида анча ном қозонганди. Унга қатор таклифлар туша бошлади. Улардан бири кўча чироқлари самарадорлигини ошириш ҳақида эди. Тесла бу таклифни қабул қилди ва буюртмани кўнгилдагидек бажарди. Аммо буюртмачилар ваъда қилинган маблағни бермай, компания акцияларини таклиф қилишди. Бу эса Теслани асло қониқтирмасди.\n1886 йилнинг кузидан бошлаб бир йилга яқин Никола Тесланинг мискин ҳаёти бошланди. У кўчаларда ухлар, дуч келган нарсани еб-ичарди. Учраган одам билан танишарди. Ана ўша тасодифий ҳамсуҳбатларидан бири Браун унга танишлари орқали озгина моддий кўмак ундириб беради. Бу пулга Тесла ўз компаниясини ташкил этади ва Нью-Йоркнинг қиммат кўчаларидан бири 5-авеньюдан офис очади. Қўшниси ким эди, тасаввур қила оласизми? Томас Эдисон! Икки буюк олим ва ихтирочи ўртасида рақобат бошланади ва бу тарихга “Ток уруши” (War of Currents) номи билан киради. 1888 йили ишбилармон Вестингхауз Тесладан 40 патентни сотиб олади ва уларнинг ҳар бирига 25000 доллардан тўлайди.\nОрадан анча йиллар ўтиб Тесла илмий давраларда анча обрўли шахсга айланади. 1915 йили Нобель мукофотига тавсия этилади. Бунда ҳам унинг рақиби Томас Эдисон эди. Мукофотни кимга беришга иккиланган ҳайъат икковлонга уни бўлишиб олишни таклиф қилади. Лекин олимлар бир-бирига бўлган адовати туфайли мукофотдан воз кечишади.\nТесла мункиллаган чоғида автоҳалокатга учраб, сурункали ўпка шамоллашини орттириб олади. 1943 йилнинг 1 январида Нью-Йоркда вафот этади. Уни Фрэнклифф қабристонига дафн этишади. Кейинчалик, 1957 йили унинг хоки Белградга олиб кетилади.\n2016 йил 4 январда эълон қилинган 1895 марта кўрилган


Баҳром Абдуҳалимов - xabar.uz\n«Ямандаги ҳарбий хизматдан Ўзбекистон президентлигига номзодликкача...» – Баҳром Абдуҳалимов ҳақида нималарни биламиз? (видео)\nЎзбeкистон «Адолат» социал-дeмократик партиясидан прeзидeнтликка номзод Баҳром Абдураҳимович Абдуҳалимов 1959 йил 27 февралда Тошкент шаҳрида ишчи оиласида туғилган.\nБаҳром Абдуҳалимов ОТМга киришдаги квоталар, контракт нархлари ва талабаларни вакциналашдаги тушунмовчиликлар ҳақида ёзди.\n«Сайланадиган ҳокимлар, «самосуд» учун жазо» — Баҳром Абдуҳалимовнинг сайловолди дастури маълум қилинди\nБугун, 8 сентябрь куни Ўзбекистон «Адолат» социал-демократик партиясининг Х Қурултойи ўтказилди.\nПрезидентликка номзод мажбурий эмлаш ҳақидаги қонунга эътироз билдирди\n«Адолат» партияси раҳбари Баҳром Абдуҳалимов мазкур қонун фақат иш берувчига фойдали экани, ходимлар манфаати кўзланмагани ҳақида айтди.\nАйни дамда Ўзбекистон «Адолат» СДП Сиёсий Кенгашининг навбатдаги Пленуми ўтказилмоқда.\nМаълумки, «Адолат» СДП раҳбари Наримон Умаров Сенат қўмитаси раиси сифатида иш бошлаганди.


Янги Андижон шаҳрида метро қурилиши мумкин - Daryo\n15:10, 18.06.2021 28539\nПрезидент Шавкат Мирзиёев Андижон вилояти фаоллари билан йиғилишда 2022 йил 1 мартдан бошлаб Андижон шаҳри таркибида Янги Андижон тумани ташкил этилишини маълум қилди. «Gazeta.uz»нинг ёзишича, Янги Андижон шаҳрида ерусти метроси қурилиши мумкин.\nТранспорт вазирига (Илҳом Маҳкамов — таҳр.) Янги Андижон ҳудудига тезкор транспорт қатновини ташкил қилиш мақсадида бир ой муддатда таклиф киритиши кераклиги айтилди. Бош вазирнинг биринчи ўринбосари Очилбой Раматов ва қурилиш вазири Ботир Зокиров эса уч ой муддатда Тошкент шаҳрида ва Андижонда Туркиянинг тажрибали лойиҳа компаниялари филиалларини ташкил этиш, мутахассисларни ўқитиш ишларини йўлга қўйиш бўйича топшириқ берилган.\n«Янги Андижонда Damas бўлмайди. У ерда ерусти ёки ерости метросини қуриш бўйича ҳисоб-китоблар қилинади. Маъқулини қурамиз», — дейди Шавкат Мирзиёев.\nЭслатиб ўтамиз, 17 июнь куни Президент Андижон туманида 4 минг гектар майдонда барпо этилаётган янги шаҳар қурилишига тамал тоши қўйиш маросимида иштирок этган эди. Маълум қилинишича, ушбу янги шаҳарда жами 130 мингдан ортиқ квартирали кўп қаватли уйлар, таълим, соғлиқни сақлаш, савдо ва хизмат кўрсатиш масканлари, саноат зоналари, яшил ҳудудлар ва инфратузилма объектлари қурилади.\nМазкур шаҳарда қурилиш материаллари, электротехника, мебелсозлик, тўқимачилик, полиэстер ва сунъий тола ишлаб чиқариш ва хизмат кўрсатиш каби йўналишларда кўплаб янги лойиҳаларни амалга ошириш учун имконият яратилади. Қурилиш ишлари 8 та босқичда амалга оширилиб, қурилиш жараёнида 10 мингта янги иш ўрни, шаҳар қурилиши якунланганидан кейин эса саноат ва хизмат кўрсатиш соҳаларида қарийб 100 мингта янги иш жойи яратилади.\nҚайд этилишича, Янги Андижон лойиҳасининг коммуникация тармоқларини қуришни бошлаш учун Тикланиш ва тараққиёт жамғармасидан 100 миллион доллар ажратилади.\nАндижонда «Машинасозлик ва электротехника саноат хаби» махсус зонаси ташкил этилади\n13:57, 19.07.2021 228343\n20:12, 07.07.2021 100948\n22:22 Бугун 228\n22:10 Бугун 1055\n21:56 Бугун 2367\n21:44 Бугун 6655


Баҳрайн ҳам Эрон билан дипломатик алоқаларни узди\nБаҳрайн Саудия Арабистони дипломатик ваколатхоналарига уюштирилган ҳужумлар сабаб бўлгани хабар қилинмоқда\nСаудия Арабистони ортидан Баҳрайн ҳам Эрон билан дипломатик алоқаларни узишини эълон қилди. Баҳрайн қироллиги расмийлари эронлик дипломатлардан 48 соат ичида мамлакатни тарк этишни талаб қилди.\nБаҳрайн расмийларининг қарорига Эронда Саудия Арабистони дипломатик ваколатхоналарига уюштирилган ҳужумлар сабаб бўлгани хабар қилинмоқда.\nДушанбага ўтар кечаси Саудия Арабистони ҳам Эрон билан дипломатик алоқаларни узаётганини баён қилган эди. Бунга якшанба куни Теҳронда Саудия қироллиги диплокматик ваколатхонаси нмаойишчилар ҳужумига учраган эди. Саудия Арабистони Эрондаги элчихона ва консулликалари ходимларини эвакуация қила бошлади.\nЭрондаги норозилик намойишларига бир кун аввал, 2 январь куни Саудия Арабистонида террорчиликда айбланган 47 киши қатл этилиши сабаб бўлди. Улар орасида таниқли шиа уламоси Нимр ан-Нимрнинг ҳам боши танасидан жудо қилинди.\nЭрон уламонинг қатл этилишини ноинсоний ҳаракат дея атаб, Саудия ҳукуматини инсон ҳуқуқларига ҳурматсизликда айблади. Бунга жавобан Саудия Ташқи ишлар вазирлиги Ар-Риёддаги Эрон элчисини чақиртириб, унга норозилик нотаси топширди.\nЭрон Олий руҳонийси Оятуллоҳ Али Хоманаий ан-Нимр қуролли зўравонликка чақирмагани ва ўз диний қарашлари учун “бегуноҳ шаҳид” бўлганини баён қилди.\nҚатлга норозилик билдирганлар Теҳрондаги Саудия элчихонасига бостириб кириб, унга ўт қўйишга ҳаракат қилди, лекин полиция намойишчиларни ҳайдаб чиқаришга муваффақ бўлди. Машҳаддаги консулликка қилинган ҳужумда эса намойишчилар бинога ўт қўйишга муваффақ бўлишди.


Ироқнинг собиқ маликаси 100 ёшда вафот этди | Azon.uz - Ахборот-таҳлилий портал\n1958 йил тўнтаришидан омон қолган Ироқ маликаси малика Бадиа Бинт Али Лондонда 100 ёшида вафот этди.\nМалика Бадиа 1920 йилда Дамашқда туғилган ва охирги Ироқ қироли Файсал Иккинчининг аммаси бўлган.\nФайсал 1958 йилда Ироқдаги давлат тўнтариши натижасида монархияни ағдариб, Ироқни Республика сифатида ўрнатган малика Бадианинг укаси, валиаҳд шаҳзода Абдул-Илоҳ билан бирга ўлдирилган.\nИроқ президенти Барҳам Солиҳ ўзини Ироқ тахтининг ҳуқуқий вориси деб биладиган малика Бадианинг ўғли Шариф Али бин ал-Ҳусайнга таъзия билдирди.\n1958 йилдаги давлат тўнтариши Ироқда Ҳошимийлар ҳукмронлигига барҳам берган бўлса-да, Иордания (расмий равишда Иордания Ҳошимийлар Қироллиги деб номланади) Абдуллоҳнинг набираси қирол Абдулла II ҳукмронлиги остида қолмоқда.\nИроқда Носирнинг таъсири остида полковник Абдулкарим Қосим бошчилигидаги "Эркин зобитлар" деб номланган мухолиф гуруҳ инглизпараст монархияни ағдариб ташлашни ва Ироқни араб миллатчилиги, Ғарбга қарши кучлар билан бирлаштиришни мақсад қилган эди. Ҳошимийлар даврида мамлакатда тенгсизлик кучайди ва сиёсий элита билан қишлоқ ва шаҳар камбағаллари ўртасидаги тафовут ортди.\n1958 йил ёзида Файсал II Ироқ армия бўлинмаларига Ливан инқирози пайтида қариндоши қирол Ҳусайнга ёрдам бериш учун Иорданияга боришни буюрди. Бу араб миллатчилари ва ғарбпараст кучлар ўртасидаги тўқнашувлардан бири эди.\nҚосим бошчилигидаги бўлинмалар унинг ўрнига Бағдодга юриш қилди ва 14 июлда давлат тўнтаришини амалга оширди.\nФайсал ўз қўриқчиларига қаршилик кўрсатмасликни буюргандан сўнг, Қосим ва унинг қўшинлари Ал-Қоида шоҳ саройини ўз назоратига олишди.\nФайсал, Абдул-Илоҳ билан бирга Ироқ қироллик оиласининг бошқа аъзолари, шу жумладан малика Бадианинг синглиси малика Абадия ва келин малика Ҳиямлар отиб ташланган. Кейин, Қосимнинг одамлари жасадларни шаҳар кўчалари бўйлаб айлантирган.\nМалика Бадиа эри Шариф ал-Ҳусайн бин Али ва уларнинг уч фарзанди билан Саудия Арабистонининг Бағдоддаги элчихонасига кириб, омон қолган.\nСаудия қироли Сауд малика Бадиа ва унинг оиласини мамлакатдан хавфсиз чиқишни таъминлашни аниқ талаб қилгунича улар бир ой давомида у ерда яшади, деб хабар беради Ироқнинг “Аш-Шарқия ТВ” телевидениеси.\nУ аввал Мисрга, кейин Швейцарияга, сўнг Буюк Британияга кўчиб ўтди.\nМалика Бадиа бутун умрини Лондонда ўтказган ва у ерда вафот этди.\nУ доим мамлакатда Саддам Ҳусайн диктатурасига қарши чиқиб, ўғли Шариф Али бин ал-Ҳусайнни қўллаб-қувватлаган ва ўзи билан бирга Ироқ монархиясининг қайтишини ёқлаган.\nИроқнинг янги бош вазири Мустафо ал-Қадимий твиттердаги саҳифасида "Қирол Али Алининг қизи Малика Бадианинг вафоти билан Ироқнинг замонавий тарихидаги ёрқин ва муҳим бир қисм тугади", деб ёзди.\n"Марҳум малика Ироқни яхши акс эттирган маданий ва сиёсий саҳнанинг бир қисми эди. Унинг оиласига Аллоҳ сабр-тоқат берсин ва уни афв этсин", дея қўшимча қилди у.\nИроқ малика Махсус Саддам Ҳусайн вафот\n646 17:30 25.05.2020\n640 11:03 22.05.2020\n1135 14:00 06.05.2020


Аёллар нодавлат ташкилотлари хавф остидами?\nБугунги кунда Ўзбекистонда жами 4000 мингга яқин нодавлат ташкилот рўйхатга олинган бўлиб, норасмий маълумотларга кўра, уларнинг деярли ярмини аёллар ташкилотлари ташкил этади.\nКузатувчиларнинг эътирофича, аёллар ташкилотлари орасида жамоатчилик назарига тушгани 400 га яқин, холос. Бироқ улар ҳам давлат ташкилотлари билан ҳамкорликда турли муаммоларга дуч келмоқда.\nАксарият нодавлат ташкилотлар хорижий донор муассасалар, халқаро хайрия жамғармалари томонидан бериладиган грантлар асосида фаолият кўрсатади. Аммо яқинда Ўзбекистондаги барча хорижий ташкилотларнинг одатдагидек Ташқи ишлар вазирлигида эмас, балки Адлия вазирлигида рўйхатдан ўтиши кераклиги талаби қўйилди. Қайта рўйхатдан ўтиш ва фаолиятини янги талабларга мувофиқлаштириш аксарият хорижий ташкилотлар ва маҳаллий нодавлат ташкилотлари учун бир талай мураккабликларни юзага келтирмоқда. Хусусан, қайта рўйхатдан ўтказиш жараёнида уларнинг мамлакатдаги фаолияти тўхтатилгани боис, банкларидаги ҳисоб рақамлари орқали маҳаллий нодавлат ташкилотларига пул ўтказиш ҳам бекор қилинди. Бу эса кўплаб аёллар нодавлат ташкилотларининг ўз фаолиятини вақтинча тўхтатиб туришга мажбур этмоқда. Адлия вазирлиги хорижий ташкилотларнинг вазирликда рўйхатдан ўтиши жараёнини 1 мартга қадар якунлашини билдирган.\nАёллар ресурс марказининг 8 март – Хотин-қизлар куни муносабати билан электрон ахборот воситалари орқали тарқатилган мурожаатномасида шундай дейилади:\n“Хорижий ташкилотларнинг Адлия вазирлигида рўйхатдан ўтиши кераклиги ҳақидаги талаб маҳаллий нодавлат ташкилотларнинг хорижий донор ташкилотлар билан муносабатларини чекламоқда. Шунингдек, Вазирлар Маҳкамаси томонидан 2004 йил 4 февралда эълон қилинган навбатдаги қарор ҳам нодавлат ташкилотлар фаолиятини чеклайди. Чунки ушбу қарорга кўра, эндиликда барча нодавлат ташкилотлар тижорат банкларидаги ҳисоб рақамларини ёпиб, Ўзбекистон Миллий банки ва “Асака” банкидагина очиши лозим. Қарор муқаддимасида бундан асосий мақсад банк ҳисоб рақамларидан пулнинг ноқонуний ўзлаштирилиши олдини олиш экани айтиб ўтилган. Бироқ шундай қарорга келиш учун жиддий асос борми? Қолаверса, бу қарор нодавлат ташкилотлари тўғрисидаги қонунчиликка ҳам зид келади-ку!”\n“Аёл ва жамият” ташкилоти раҳбари Наталья Муравьёва ҳисоб рақамларни мазкур икки банкдагина очиш талаби аксарият нодавлат ташкилотлари фаолиятига нуқта қўйиши мумкинлигини тахмин қилди. Унинг таъкидлашича, ҳисоб рақамларини бу банкларга кўчириш анчагина вақт ва харажат талаб этади. Фаолияти учун аранг маблағ топаётган нодавлат ташкилотлар учун бу анча мураккабликлар келтириб чиқаради.\nКўпчилик нодавлат ташкилотлар ушбу қарор юзасидан Марказий банк ҳамда Олий Мажлисга мурожаат қилгани, бироқ ҳунузгача аниқ жавоб олинмаганини айтилмоқда.\nЎзбекистонда уч йилдан буён “Меҳр” аёллар жамияти фаолият юритар эди. Эндиликда бу жамият йирик уюшмага айлантирилиб, ихтиёр билдирган аёллар нодавлат ташкилотларининг унга бирлашиш имконияти пайдо бўлди. Уюшма раиси Зулфия Тўхтахўжаеванинг билдиришича, бундай тузилма мамлакатдаги аёлар ташкилотларининг, у хоҳ давлат, хоҳ нодавлат бўлсин, самарали фаолияти учун муҳим. Унинг мақсади Ўзбекистон аёлларининг мушкулини осон қилиш ва уларга хизмат кўрсатишдир. Уюшма кенгайса, кучлар ва имкониятлар бирлашиб, катта ишларни амалга ошириш мумкин.\nЗ.Тўхтахўжаева шу кунга қадар 55 та аёллар нодавлат ташкилоти уюшмага аъзо бўлиш учун ариза берганини маълум қилди


“Уфа” Ўруновни ўзгача кутиб олди\n21 февраль, 2021, 18:03\nОстон янги жамоасига етиб келди\n“Спартак”дан “Уфа”га ижарага берилган Остон Ўрунов Бошқиристон клубига етиб келди. “Уфа” клуби бошлиғи Артём Кашуба ўзининг ижтимоий тармоқдаги саҳифасида жамоада ўзбек футболчиси ўзгача кутиб олинганидан далолат берувчи суратни жойлади.\nУнга кўра, клубнинг кийим алмаштириш хонасида Ўруновга мўлжалланган жойга Louis Vuitton брендининг қутиси қўйилган.\nКашуба ўзи эълон қилган суратда “Қайтганинг билан, ука! Ким билса, ўзи тушунади”, - деб изоҳ ёзди.\nМаълумки, Остон Ўрунов ёзги трансферлар вақтида “Уфа”дан “Спартак”га ўтганидан кейин ўзининг ижтимоий тармоқдаги саҳифасида Gucci ва Louis Vuitton маҳсулотларини харид қилганини жойлаштириб, танқид остида қолганди.\n20 ёшли ярим ҳимоячи мавсум охиригача “Уфа” шарафини ҳимоя қилади. Уфаликларда чемпионат якунида уни 3 миллион еврога тўлиқ трансфер қилиш ҳуқуқи бор.


Аҳоли “тиббиёт посбонлари”дан мамнун\nОдамлар ҳолидан хабар олиш, уларни ўйлантираётган муаммоларга ечим топиш парламент вакиллари фаолиятининг муҳим мезонларидан бирига айланди.\nХабарингиз бор, Олий Мажлис Қонунчилик палатаси депутатлари ҳар ойнинг охирги ўн кунлигида ҳудудларда — ўз сайлов округида бўлиб, аҳоли билан юзма-юз мулоқот олиб бормоқда. Амалий ишларга бой бўлган учрашувларда йиллар давомида ўз ечимини кутаётган муаммолар ҳам бартараф қилинаётир.\n...Парламент қуйи палатаси депутати Ўткир Турсунов Навоий вилояти Хатирчи туманида аҳоли билан кечган учрашувларда ҳар бир муаммони атрофлича ўрганиб, уларга ечим топишга ҳаракат қилмоқда.\nШунингдек, у Хатирчи туманида юртимизда илк бор тажриба тариқасида ўз фаолиятини бошлаган “тиббиёт посбонлари” фаолияти билан яқиндан танишди. Туманда 45 нафар шифокор ўз уйида ишдан бўш пайтларда фуқароларга биринчи тиббий ёрдам кўрсатишни бошлаган. Бунинг учун ушбу шифокорлар тиббиёт сумкаси, 5 турдаги тиббий жиҳозлар (танометр, фонендоскоп ва бошқа), шунингдек, 23 турдаги дори воситалари билан таъминланган.\nТаҳлилга кўра, ушбу тизим ўз фаолиятини бошлагандан сўнг туманда тез тиббий ёрдам чақирувлари сони ўтган йилнинг шу даврига нисбатан кескин камайган. Аҳоли “тиббиёт посбонлари”нинг бераётган маслаҳати, кўрсатаётган биринчи тиббий ёрдамидан жуда хурсанд.\nЎ.Турсунов “тиббиёт посбонлари” фаолияти самарадорлигини янада ошириш бўйича таклифлар тайёрлашга ҳам алоҳида эътибор қаратди. Қувонарлиси, мазкур тажриба ўзини оқласа, ушбу ташаббус мамлакатимизнинг бошқа ҳудудларида ҳам жорий этилиши режалаштирилган.\nАмалий ишларга бой бўлган бундай учрашувлар давом этмоқда.\nКўришлар сони: 1540


ИнтерФУТБОЛ :: Кучли тўртлик учун кураш ёки наманганча иштиёқ...\nКучли тўртлик учун кураш ёки наманганча иштиёқ...\nОлий лигада навбатдаги тур мусобақанинг яққол фаворити ва аутсайдери ўртасидаги ўйин билан бошланди. «Обод» иккинчи даврада лоақал бир очко олиш уддасидан чиқолмади, боз устига, кетма-кет 11та ўйиндан буён мағлублик қисматидан қутулолмаётганди. «Локомотив» эса гарчи мусобақа жадвалида ҳамон яққол пешқадам сифатида турган бўлсада, охирги турларда ишлари сира юришмаяпти. Дейлик, «темирйўлчилар» асосий рақиблари - «Насаф» ва «Пахтакор»га қарши кечган баҳсларда очко олиш йўлини тополмадилар. Қаторасига қайд этилган 2та мағлубият табиийки, жамоа нуфузи бироз тушишига олиб келди. Шунга қарамай, «Обод» - «Локомотив» учрашуви кутилган натижа тақдим этди. Яъни аутсайдер фаворитга етарли қаршилик кўрсатолмади ва «Локо» ўз ҳисобини яна 3 очко билан бойитди. Хуллас, «темирйўлчилар» финишга 7та тур қолган вақтда яқин таъқибчилар билан ўртадаги 7 очколик фарқ қисқаришига йўл қўйишмади.\nШунингдек, «Насаф» ҳам «Қизилқум»га қарши уй учрашувида ишончли ғалабага эришиб, 2-ўринда қолди. Аксинча, «Бухоро» ўз мухлислари қаршисида «Металлург»ни енголмади - 2:2. Натижада жамоа муҳим очколарни йўқотиш баробарида 4-поғонага қайта яқинлашиш имкониятидан тўлиқ фойдаланолмади. Умуман, охирги вақтларда «Бухоро»нинг очко жамғариш масаласида омади сира чопмаяпти. Бир томондан қарасак, Улуғбек Бақоев шогирдлари 10та ўйиндан буён мағлубият нималигини билмай, жуда яхши статистика қайд этиб турибдилар. Аммо иккинчи тарафдан назар солсак, улар охирги 3та ўйин («Динамо» - 0:0, «Машъал» - 1:1 ва «Металлург» - 2:2)да ғалаба кўчасига ҳам киришмади. Боз устига, Бекобод клуби билан учрашувда тайёр ютуқни аламли тарзда қўлдан чиқаришди. Эътибор беринг, Рустам Мирсодиқов дружинаси 89 ва 90Қ3-дақиқаларда урилган голлар эвазига мезбонларни ғалабадан мосуво қилди.\nИккинчи даврада дадил одимлаётган «Бунёдкор» 23-тур учрашувини ҳам кўтаринки руҳда ўтказиб, «Машъал»ни 4та жавобсиз гол билан «сийлади». Агар бу учрашувни мактабнинг катта ва кичик синфлари ўртасидаги олишувга ўхшатсак, мубораклик мухлислар ҳам ранжимасалар керак. Ахир меҳмонлар ўйинни жуда суст бошлашди ва танаффусга қадар ўз дарвозаларидан нақ 4 марта тўп олиб чиқишди. Қисқаси, савия жиҳатидан жамоалар ўртасидаги фарқ яққол кўриниб қолди. Александр Хомяков шогирдлари атиги 4 кун муқаддам «Пахтакор» олдида ҳам ожиз эканликларини тан олишганди - 1:3. Афтидан, узоқ вақт мағлубиятсиз одимлаган «Машъал» «шерлар» «ҳамласи»дан сўнг ўзига келиб улгурмаганди, шекилли...\nЯна бир доимий фаворит - «Пахтакор» бу сафар охирги вақтларда ноқулай рақиби сифатида гавдаланган «Навбаҳор» меҳмони бўлди ва 4та ғалабали серияси узилиб қолишига тўсқинлик қилолмади. Боз устига, «шерлар» Намангандан қуруқ қўл билан қайтишди - 0:2. Шу натижа ўлароқ, Шота Арвеладзе жамоаси «Насаф»ни ўзидан узоқлаштирди, «Бунёдкор»ни эса яқинлаштирди. Мухлисларининг мислсиз мададларидан куч олиб, номдор рақибни анча қийнаб қўйган ва тинимсиз ҳаракатлари самарасини 2та ўта чиройли гол воситасида кўрган Илҳом Мўминжонов бошқарувидаги «Навбаҳор»га келсак, жамоа турнир жадвалида «Машъал»дан ўзиб кетди - 7-ўрин.\n«ҚЎҚОН-1912» ЎЗИГА КЕЛДИ\nЎртамиёналар ўртасидаги учрашувларда одатга кўра, кутилмаган натижалар кузатилмади, ҳисоб. Хусусан, «Шўртан»ни қабул қилган «Қўқон-1912» 3та ўйинга чўзилган ғалабасиз сериясига чиройли равишда нуқта қўйди - 4:1. Ҳа, иккинчи даврада қўқонликларнинг ишлари у қадар юришмаётгани ва кучли учликдан батамом чиқиб кетишганини инобатга олсак, учрашувнинг бу қадар голларга бой бўлишини кўпчилик кутмагандир. Муҳими, Нўъмон Ҳасанов жамоаси яна ғалаба ҳиссини туйди ва 6-ўринга кўтарилди. «Шўртан»га келсак, жамоа шу тарзда очко йўқотишда давом этса, яқин кунларда «Нефтчи» билан жой алмашиб, 15-поғонага тушиб қолиши ҳеч гап эмас.\n«Сўғдиёна» - «Динамо» учрашувида эса лоақал битта гол урилмади. Одатда бу жамоалар ўртасидаги учрашувлар мухлисларда катта қизиқиш уйғотарди. Зеро, Жиззах ва Самарқанд вилоятлари ёнма-ён жойлашган ва қайсидир маънода икки рақиб ўйинида дерби муҳити юзага келарди. Аммо бу сафар Жиззахдаги стадионда катта «ажиотаж» кузатилмади ва шунга яраша 0:0 ҳисоби ўзгармай қолди.\nАБРАМОВДАН ИЛК ҒАЛАБА\nВақтида бутун Осиё таниган «Нефтчи» ҳозир ҳаттоки, Фарғона вилоятининг ўзида ҳам биринчи рақамли жамоа эмас. Клуб айниқса, жорий йил жуда-жуда орқага кетди. Қаранг, фарғоналиклар бунгача охирги марта 12 май куни «Обод» устидан ғалаба қозонгандилар - 1:0. «Нефтчи» шу-шу олий лига доирасидаги 12та учрашувнинг бирортасида 3 очко ололмади. Мана, жамоа ўтган ҳафта ниҳоят, ушбу қора анъанага барҳам берди. Эътиборли томони, бу «Нефтчи» бошқарувини қўлга олганига анча бўлган Вадим Абрамов учун янги иш жойидаги илк ғалабадир. Боз устига, у сафар ўйинида қайд этилди. Аслида фарғоналикларнинг «Олмалиқ» майдонидан 2:1 кўринишидаги ғалаба билан қайтишларини кўпчилик кутмаган бўлса керак. Лекин факт шуки, «Нефтчи» Музаффар Музаффаров томонидан урилган 2та гол эвазига узоқ кутилган ютуқни тантана қилди. Энди Абрамов жамоасини олий лигада қолиш имконини берувчи 14-ўриндаги «Шўртан»дан атиги 3 очко ажратиб турибди.\nТУР ҚАҲРАМОНИ - ВАДИМ АБРАМОВ\nВадим Карленович 2011 йили Ўзбекистон терма жамоаси бош мураббийи ролида Осиё чемпионати қаҳрамонига айланганди. Айниқса, у йўлга қўйган ўйин услуби мухлисларга жуда манзур тушганди. Абрамов кейинчалик «Локомотив»ни клуб тарихида илк марта миллий кубок сари етаклаб, «темирйўлчилар» наздида қаҳрамон бўлди. Аммо «Нефтчи»да қаҳрамонлик учқунини сачраши учун анча вақт сарфлашига тўғри келди ва бу кечикишда мураббийнинг айби катталиги муқаррар. Шундай экан, 23-турга келибгина ҳафта қаҳрамони мақомини олганидан Абрамовнинг ўзи хурсанд бўлмаса керак. Аммо яқиндагина истеъфо хавфи остида турган мураббийнинг ниҳоят, ғалабага элтувчи йўлни топганини эътироф этмасликни эп кўрмадик...\n- Ғалаба учун гол уриш керак, биз эса ҳаттоки, бирга-бир вазиятда ҳам бу вазифани уддалолмадик. Виктор Кумиков («Олмалиқ» бош мураббийи).\n- Вадим Чемиртаннинг трансфери хато бўлган. У «Бунёдкор» савиясига тўғри келмайди. Миржалол Қосимов («Бунёдкор» бош мураббийи).\n- Шогирдларим 87-дақиқада 0:2 ҳисобида ютқаза туриб ҳам, ижобий натижага талпинишди, бунга ишонишди. Хуллас, улар катта ирода кучинини намойиш этишди. Оддий ифода этсам, ортга ғалабага тенг дуранг билан қайтмоқдамиз. Рустам Мирсодиқов («Металлург» бош мураббийи).\n- Дуранг - ҳаққоний натижа. Гол уролмаслик - бу энг катта камчилигимиз, фожиамиз... Ахир гол урмасдан ғалаба ҳақида ўйлаш мумкин-ми? Олег Тюлькин («Динамо» бош мураббийи).\n- Аслида маррра бизники эди, аммо... Ахир ўйин 90 дақиқа давом этади. Умуман, футболда ҳамиша нуқул ғалаба қозонишнинг имкони йўқ - бу ўйин... Улуғбек Бақоев («Бухоро» бош мураббийи).\n- Бундай майдонда муносиб тўп суриш анча мушкул. Стадиондаги муҳитга эса гап йўқ. Ўзбекистондаги фаолиятим давомида бундай мухлисларни биринчи бор кўрдим. Шота Арвеладзе («Пахтакор» бош мураббийи).\n1 Локомотив 23 16 4 3 50-16 52\n2 Насаф 23 13 2 8 40-17 41\n3 Бунёдкор 23 11 8 4 31-19 41\n4 Пахтакор 24 11 7 6 35-24 40\n5 Бухоро 23 11 6 6 36-28 39\n6 Машъал 23 10 7 6 30-24 37\n7 Қўқон-1912 23 10 7 6 34-31 37\n8 Навбаҳор 23 9 9 5 31-28 36\n9 Металлург 23 10 3 10 33-28 33\n10 Олмалиқ 23 7 8 8 19-23 29\n11 Қизилқум 23 6 9 8 27-30 27\n12 Динамо 22 6 7 9 20-23 25\n13 Шўртан 23 7 2 14 21-37 23\n14 Сўғдиёна 23 5 6 12 25-40 21\n15 Нефтчи 23 3 8 12 19-42 17\n16 Обод 23 1 3 19 13-54 6\n13 октябрь (жума)\nМашъал - Сўғдиёна\nДинамо - Олмалиқ\nНефтчи - Насаф\nҚизилқум - Обод\nЛокомотив - Навбаҳор\n14 октябрь (шанба)\nШўртан - Бухоро\nМеталлург - Бунёдкор\nГол: 24 (ўртача: 3)\nТомошабин: 34319 (ўртача: 4289...)\nМезбонлар ғалабаси: 4\nМеҳмонлар ғалабаси: 2\nЙирик ҳисобли ғалаба: 2 («Бунёдкор» - 4:0; «Қўқон-1912» - 4:1)\nЭнг сермаҳсул ўйин: «Қўқон-1912» - «Шўртан» (5та гол)\nОгоҳлантириш: 27 (ўртача: 3,37)\nЧетлатиш: 1 (ўртача: 0,12...)\nЭнг «қўпол» ўйинлар: «Сўғдиёна» - «Динамо» (2та «сариқ» Қ 1та «қизил»), «Навбаҳор» - «Пахтакор» (5та «сариқ»)\nЭнг кўп томошабин кирган ўйин: «Бухоро» - «Металлург» (10050)\n«Дубль»: 3 (О.Шукуров, «Бунёдкор»; С.Бердиев, «Қўқон-1912»; М.Музаффаров, «Нефтчи»)\nМарат Бикмаев («Локомотив») - 19та (5та - пен.)\nДраган Черан («Насаф») - 13та (3та - пен.)\nДостон Ҳамдамов («Бунёдкор») - 12та\nСанжар Рашидов («Сўғдиёна») - 12та (3та - пен.)\nЗоҳид Абдуллаев («Металлург») - 10та\nИгорь Сергеев («Пахтакор») - 10та (1та - пен.)\nИван Нагаев («Бухоро») - 9та (4та - пен.)...\n00:13 АПЛнинг битта мавсумида энг кўп гол урган футболчилар (фотогалерея) (0)\n22:37 Рауль Роналду билан илиқ хайрлашди (0)\n21:45 «Милан» Моратани сотиб олишни кўзламоқда (0)\n20:59 Жорже Мендеш: «Ювентус» Роналду билан ЕЧЛни ютиши мумкин» (0)\n18:52 Маурисио Сарри: «Челси» - яхши жамоа, аммо бунақалар Англияда 5-6та» (0)\n17:13 Жозе Моуриньо: «Роналдунинг трансфери - футбол, маркетинг борасида кучли юриш бўлди» (0)\n16:55 ЎФАда Ҳакамлар бўйича экспертлар гуруҳи ташкил этилди (0)\n13:59 «Манчестер Сити» Маттео Ковачич учун 80 миллион фунт таклиф қилмоқчи (0)\n13:35 Хулен Лопетеги: «Реал» ҳар қандай синовларга тайёр» (0)\n13:18 Антонио Конте: «Челси»га кейинги мавсумда муваффақият тилайман» (0)\n12:49 Марк Клаттенбург: «Перишичнинг қўли табиий ҳолатда эди, бу пенальти эмас» (0)\n12:22 «Челси» Эден Азар учун 225 миллион евро талаб қилмоқда (0)\n11:16 Sky Sports ЖЧ-2018 энг кучли футболчилари рўйхатини эълон қилди (0)\n10:59 Ўзбекистон U-16 аёллар терма жамоаси бугун Халқаро мусобақадаги иштирокини бошлайди (0)\n10:37 Зидан Неймарнинг «Реал»га ўтишига қарши бўлган (0)\n10:14 «Металлург»: танишинг, рақибимиз – «Бунёдкор»! (0)\n09:57 «МЮ» футболчиси «Аякс»га қайтди (0)\n09:34 Превью. «Металлург» – «Бунёдкор» (0)\n09:19 Жаҳон чемпиони «кал»га айланади (0)\n08:52 Ўта шахсий тарих. Ромелу Лукаку: «Сизга дилимни очмоқчиман» (0)\n08:25 «Барселона» Жаҳон чемпионини сотиб олиши мумкин (0)\n08:05 Хорватия термаси тантанали равишда кутиб олинди (фото) (0)\n07:23 «Боруссия Дортмунд» «Ювентус» футболчисига қизиқиб қолди (0)\n06:39 Фаранг заминида Зиданча байрамнинг давоми (0)\n00:04 ЖЧ-2018: пул масаласи (0)\n"Олтин Дубль" Муборак Франция!\nЎФФ ва ПФЛнинг янги раҳбарияти олиб бораётган ислоҳотларга қандай баҳо берасиз?


Гуруҳ пешқадами Ўзбекистон терма жамоаси бугун Эронга қарши майдонга тушади\n09:27 / 06.10.2016\nБугун, Жаҳон чемпионати саралаш босқич ўйинларининг навбатдаги тур учрашувлари ўтказилади.\nЖумладан, Осиё қитъасида ҳам навбатдаги учрашувларга старт берилади. “А” гуруҳида пешқадамлик қилаётган Ўзбекистон терма жамоаси 6 октябрь санасида ўзининг навбатдаги учрашувини ўтказади. Бу сафарги рақиб – Эрон терма жамоасидир. Чиндан ҳам гуруҳнинг энг кучли жамоаларидан бирига қарши ўйин бўлиб ўтади.\nМазкур учрашув 18:00да “Бунёдкор” стадионида старт олади. Ҳозирда Самвел Бабаян бошчилигидаги Ўзбекистон терма жамоаси ўз гуруҳида 6 очко билан етакчилик қилмоқда. Эрон ҳисобида эса 4 очко бор. Мазкур ўйин олдидан терма жамоа таркибида ҳеч қандай йўқотишлар йўқ. Одил Аҳмедовнинг майдонга тушиши сўроқ остида қолган эди. Бироқ у ўйиндан олдинги сўнгги машғулотларда иштирок этди. Шундай қилиб, терма жамоа сардори Эронга қарши ўтказиладиган учрашувда майдонга чиқиш имкониятига эга бўлмоқда.\nЎзбекистон - Эрон (18:00)\nҲакамлар: Бенжамин Уильямс, Дэвид Уэлш, Натан Макдоналд. Тўртинчи ҳакам – Жаред Жиллет (Австралия).


Хонадонма-хонадон юриб, халқнинг дард-у ташвишини ўрганиш, уларнинг фикрлари билан ўртоқлашиш бир тарафдан депутат ва фуқаролар ўртасидаги ўзаро ишончни мустаҳкамласа, яна бир тарафдан жойлардаги мавжуд муаммоларни тез фурсатларда бартараф этилишига хизмат қилиши айни ҳақиқат.\nЎзМТДПнинг халқ депутатлари Қўшкўпир туман Кенгашидаги гуруҳи аъзоларининг фаолияти ҳам давр талабига ҳамоҳанг бўлиб, депутатларимиз жойлардаги аҳоли муаммоларига ечим топишда жонбозлик кўрсатмоқдалар.\nХалқ депутатлари туман Кенгаши депутати Хожибой Ибрагимов партиянинг “Уйма-уй” лойиҳаси доирасида Қўшкўпир туманининг Чаманзор маҳалласида бўлганида, фуқаро Умар Машарипов оиласида ёлғиз ўзи ишлаши, 3 нафар фарзанди борлиги, уларни уйли-жойли қилиш учун маблағи йўқлиги маълум бўлди. Унинг амалий ёрдам сўраб қилган мурожаати асосида шу куннинг ўзида ушбу хонадонга депутат томонидан тош ва қум етказиб берилди. Шунингдек, Хожибой Ибрагимовнинг ташаббуси билан тумандаги энг катта савдо мажмуаси бунёд этилмоқда. Кўзда тутилаётган режага мувофиқ, савдо комплекси ишга туширилгандан кейин 400 та янги ишчи ўрни яратилади. Бу албатта, ёшларимизнинг иш билан таъминлашига бўлган муносиб ҳиссадир.\n- Халқ ишончини оқлаш депутатнинг энг муҳим вазифаларидан бири, ана шу ишончга муносиб бўлиш керак, - дейди депутат Хожибой Ибрагимов,-сабаби жамиятимизнинг фаол аъзоси сифатида сиёсий жараёнларда иштирок этаётган бўлсам, яна бир жаҳатдан халқнинг дард-у ташвишини тинглаш, уларнинг муаммоларини бартараф этилишига кўмаклашишни бурчим деб биламан. Бу мен учун катта масъулиятдир.\nБугунги кунда давлатимиз томонидан хотин-қизларнинг ижтимоий-сиёсий фаоллигини ошириш, уларнинг турли соҳаларда билим ва салоҳиятини намоён этишлари учун барча шарт-шароитлар яратиб бериш юзасидан кенг кўламли ишлар амалга оширилмоқда. Бундан ташқари хотин-қизларда тадбиркорлик кўникмаларини шакллантириш, уларни касбга қайта тайёрлаш борасида ҳам аниқ мақсадли чора-тадбирлар йўлга қўйилган. Бу йўналишдаги мақсадли ишлар “Миллий тикланиш” ДПнинг сайловолди Платформасида ҳам кўзда тутилган бўлиб, бу борада депутатларимиз фаолияти ҳам намунали ташкил этилган.\nХалқ депутатлари туман Кенгаши депутати Меҳрибон Тиллаева томонидан Ўртаёп қишлоғида яшовчи, анча йиллардан буён ишсиз аёллар – Саодат Матёқубова, Ширин Раҳмонованинг кам фоизларда кредит олишлари ҳамда иссиқхона ташкил этишларига кўмаклашилди. Депутатнинг яна бир ташаббуси самарасида Хайробод қишлоғи Кўназей махалласи аҳолисига суюлтирилган газ баллонлари ўз вақтида етказиб берилмоқда.\nХалқ депутатлари Хоразм вилоят Кенгаши депутати Сайёра Худайберганованинг саъй-ҳаракатлари билан 5 нафар аёлга тикув машиналари ажратиб берилди, 7 нафар ишсиз аёллар ишга жойлаштирилди, 6 та хонадонга кам фоизли кредитлар олишда кўмаклашилди.\nШу ўринда 12-Ших сайлов округидан Халқ депутатлари туман Кенгашига сайланган депутат Бахтиёр Бобоевнинг Қўшкўпир туманидаги 29-умумтаълим мактабини таъмирлашдаги амалий ёрдамини алоҳида эътироф этиб ўтиш жоиз. Ушбу мактабда “Обод қишлоқ” дастури асосида ўтган йилнинг июль ойида капитал таьмирлаш ишлари бошланган эди. Бироқ, пул маблағлари билан боғлиқ муаммолар юзага келганлиги сабабли қурилиш-таъмирлаш ишлари ниҳоясига етмасдан, декабрь ойида вақтинчалик тўхтатилган эди. Депутатнинг тегишли ташкилотларга юборган депутатлик сўрови асосида мактаб таъмири учун 1миллиард сўм ажратилди.\nҚўшкўпир туманининг чекка ҳудуди ҳисобланган Шиҳ қишлоғидаги 600 та хонадонга бир неча йиллардан бери сув етиб бормаслиги сабабли бу ерда яшовчи аҳолининг томорқаси суғорилишида қатор муаммолар юзага келаётган эди. Депутат Бахтиёр Бобоевнинг тегишли ташкилотларга юборган депутатлик сўровлари натижаси жорий йилнинг февраль ойида қишлоқ ҳудудидан оқиб ўтувчи Шихёп қаналининг 5 километр қисми қазилиб, бу ерда яшовчилар учун қулайликлар яратилди. Хонадон эгалари ўз шахсий томорқасидан унумли фойдаланаётганидан мамнун.\nШих қишлоғида истиқомат қилувчи кекса фаҳрий Фарҳод Машарипов шундай дейди:\n- Аввало, ҳукуматимизга, қолаверса жойларда аҳолини тинглаб, улар дардига малҳам бўлаётган депутатларимизга ташаккур айтаман. Депутат Бахтиёр Бобоевнинг елиб-югуришлари, тинимсиз саъй-ҳаракати натижасида хонадонларимиз томорқаларига сув кириб борди, боғларимиз гуллаб-яшнади. Депутатнинг бу каби хайрли ташаббуслари эзгу мақсадларнинг рўёбига хизмат қилмоқда.\nДавлатимиз томонидан олиб борилаётган ислоҳотларнинг асосий мақсади ҳам халқимизни рози қилиш, эртанги куни бугунгидан яхшироқ бўлишига кўмаклашишдир. Шундай экан, бу йўлда депутатлар фаоллигини ошириш янада муҳим.\nЎзМТДП Қўшкўпир туман кенгаши раиси


ҲАММА ЭЪТИБОРДА, КЎЗИ ОЖИЗЛАР ҲАМ » Bulung‘ur hayoti газетаси\nGazeta: admin Қўйилган сана: 20-09-2018, 10:35 Рукун: ЖАМИЯТ Кўрилди 429\nЎзбекистонда инсон омилига ғамхўрлик асосий масала саналади, бунга давлат сиёсати даражасида ёндашилади. Туман кўзи ожизлар жамиятининг сўнгги 5 йиллик фаолиятига бағишланган ҳисобот йиғилишида бу алоҳида қайд этилди.\nҲисобот йиғилишида маъруза қилган туман кўзи ожизлар жамияти раиси Х. Мамановнинг таъкидлашича, жамият аъзолари сони 102 нафарни ташкил этиб, улар ногиронлик бўйича ҳисобда туради, шунингдек 3 нафари меҳнат фаолиятини давом эттираяпти.\nМаърузада таъкидландики, туман кўзи ожизлар жамияти ўз аъзолари билан яқин сафдош ва ҳамкор. Уларнинг талаб-эҳтиёжлари ўрганилиб, имкон даражасида ёрдамлар уюштирилаяпти. Жумладан, кўриш қобилияти сустлашган аъзоларининг аксарияти ҳассалар билан таъминланган. 2 нафар аъзо эса Тошкент шаҳридаги махсус коллежга ўқишга жойлаштирилди. Эҳтиёжмандларга имкон даражасида моддий ёрдамлар бериб борилмоқда. Ҳисобот йиллари мобайнида аъзоларга жами 2 миллион 900 минг сўм моддий ёрдам берилди.\nТуман кўзи ожизлар жамияти ўз аъзоларининг кўнгилли ҳордиқ чиқаришлари учун уларни вилоятдаги истироҳат боғларига сайрга олиб бориб, олиб келишни йўлга қўйган. Шунингдек, Самарқанд шаҳридаги тарихий ёдгорликларга саёҳат уюштириш, зиёратгоҳларга зиёратга олиб бориш ҳам тез-тез ташкиллаштирилиб турилади. Байрам кунлари эса аъзолар учун давралар ташкиллаштирилиб, бир пиёла чой устида гурунглашилади.\nҲисобот йиғилишида сўзга чиққан туман ҳокими ўринбосари Б. Ильчиев кўзи ожизлар жамияти ва унинг аъзоларига эътибор бундан кейин ҳам давом эттирилишини, чунки уларнинг ҳар бири жамиятимизнинг тенг ҳуқуқли аъзолари эканлигини таъкидлади.\nҲисобот йиғилишида Х. Мамановнинг 5 йиллик фаолиятига қониқарли баҳо берилди. У яна 5 йилга туман кўзи ожизлар жамиятининг раислигига сайланди.\nҲисобот йиғилишида вилоят кўзи ожизлар жамияти раиси З. Оқбўтаев иштирок этиб, туман кўзи ожизлар жамиятининг келгусидаги фаолиятига ишонч билдирди.\nБИЗ КЎПАЙМОҚДАМИЗ... ЁКИ ТУМАННИНГ ДЕМОГРАФИК КЎРСАТКИЧЛАРИ


Жаҳон банкининг Ўзбекистондаги ваколатхонасида раҳбар алмашди\n02 август 2021, Тошкент вақти: 09:57\nЖаҳон банкининг Ўзбекистондаги ваколатхонаси янги раҳбари Марко Мантованелли.\nЖаҳон банкининг Ўзбекистондаги ваколатхонасига жорий йил 1 июлидан Марко Мантованелли раҳбар этиб тайинланди. Бу ҳақда ЖБ матбуот хизмати маълум қилди.\nМантованелли 2016 йилдан бери Жаҳон банкининг Косово ва Шимолий Македониядаги ваколатхоналарини бошқариб келаётган эди.\nЖаҳон банкида иш бошлагунига қадар у Европа ва АҚШда иқтисодий тадқиқотлар ҳамда консультатив фаолият билан шуғулланган, шунингдек, Италия ҳарбий-денгиз флотида зобитлик қилган.\nМарко Мантованелли ЖБда ўтган асрнинг 90-йиллари ўрталаридан ишлай бошлаган. Фаолияти давомида у ташкилотнинг Вашингтондаги қароргоҳида турли лавозимларда ишлаган, Лотин Америкаси ва Болқон яриморолида жойлашган мамлакатлардаги ваколатхоналарда фаолият юритган.\nМантованелли Жаҳон банкининг Ўзбекистондаги ваколатхонасини 2017 йилдан бери бошқариб келган Хидеки Мори ўрнига келган.


Молия\t16:11 | 2.2.22\n1 АҚШ долларининг расмий курси 12,07 сўмга ошди.\nЎзбекистонда долларнинг расмий курси 12,07 сўмга кўтарилиб, 10 минг 825,07 ўмни ташкил этмоқда. Бу ҳақда Марказий банк матбуот хизмати хабар берди.\nҚайд этилишича, 1 АҚШ долларининг расмий курси 12,07 сўмга ошиб, 10 минг 825,07 сўмни ташкил этган. 1 евро курси 12 минг 225,83 сўмга баҳоланиб, 49,31 сўмга ошди. Шунингдек, 1 рубль 141,81 сўм этиб белгиланиб, 1,43 сўмга кўтарилди.\nМаълумот учун, ушбу алмашув курслари 3 февраль, пайшанба кунидан кучга киради.